Minuri/sinhala-corpus-wikipedia huggingface dataset:
පුරසාරම් දොඩමින් සිටි කැරලිකරුවන්ට බරපතල පසුබැස්මක් අත්වූ මෙම සටනේදී ස්ලාව්යාන්ස් හා ඩොනෙස්ට් ප්‍රද්ශ ඔවුනට අහිමිවූ අතර වහා මැදිහත් වීමක් කරන මෙන් කැරලි නායකයා පුටින්ට ප්‍රසිද්ධියේ කන්නලව් කලේ නැගෙනහිර යුක්‍රේනය කියෙව් හි ‘පැසිසිට්’ පාලකයන් යටතට පත්වීම ක්‍රෙම්ලිනයේ කීර්තියට විශාල හානියක් බවද අවධාරණය කරමිනි
ඒ ප්‍රදේශ වල විසු වාර්ගික රුසියානුවන්ගේ පැත්තෙන් ගත් කල සැබවින්ම මෙය නිකොලායි ඔස්ට්‍රොව්ස්කි ගේ ‘වානේ පන්නරය ලැබූ හැටි’ කෘතියේ එන සීමොන් පෙත්ල්යූරා අටමාන් තැනගේ පුනරාගමනයකට සමාන විය
එහෙත් ක්‍රෙම්ලිනයට ඒ කිසිවක් ඇසුනු හඟුන බවක් නොපෙණින
තමා සාමය වෙනුවෙන් පෙනී සිටින බව කියා සිටි පුටින් සාකච්ඡා පවත්වන්නේ නම් සඳහා මැදිහත් කරුවකු ලෙස පෙනීසිටීමට පමණක් කැමැත්ත පල කලේය
ක්‍රිමියාව මත පැණවී තිබූ සම්බාධක හේතුවෙන් වලසා දැන් හීලෑ වී ඇතැයි බටහිර මාධ්‍ය හැඬලූහ
මේ පිළිබඳ විමසනු ලදුව රුසියානු සෙනෙවි මණ්ඩලයේ පිළිතුර වූයේ යුක්‍රේනයේ තවත් රුසියානු හමුදා මැදිහත්වීමක් කිරීම තාක්ශණික වශයෙන් ඉතා පහසු කරුණක් වුවද දේශපාලන තත්වය එවැන්නක් සඳහා සුදුසු නොවන බවය
එසේ වුවද කියෙව් රජය සාම සාක්ච්ඡා පැවැත්වීමට අකැමැති විය
අභ්‍යහන්තර ඇමති ආර්සෙන් ඇවකොව් කියා සිටියේ ත්‍රස්තවාදීන් හා ගණුදෙණු කිරීමට තමාට කිසිදු අවශ්‍යතාවක් නැති බවත් හමුදා මෙහෙයුම් තවදුරටත් අඛණ්ඩව ඉදිරියට ගෙන අයන බවත්ය
ජයග්‍රණය පෙනී පෙනී සාකච්ඡා වලට එලැඹීමට කිසිදු රජයක් එකඟ නොවීම ස්වභාවිකය
එහෙත් විමතියට කරුණ වූ‍යේ 2009 අපේල් මස ලංකාවේ යුද්ධය අවස්ථාවේ සිවිල් වැසියන්ගේ ඛේදවාචකය ගැන පොලොවේ හැපුන මානව හිමිකම් සංවිධාන 2014 අගෝස්තුවේ යුක්‍රේනය අරබයා පිට්ටු ගිල්ලාක් මෙන් නිහඬ වීමත්, ඔවුන්ගේ වාර්තා මත එදා ලංකාවට සටන් විරාමයක් සඳහා බලකල වොෂින්ටනය දැන් නැගෙනහිර යුක්‍රේනයේ ත්‍රස්තවාදය මැඩලීමේ අවශ්‍යතාව ගැන කතා කරන්නට වීමත්ය
ජාත්‍යන්තර ක්ෂමා සංවිධානයේ හා රතුකුරුසියේ නිහඬතාව මැදින් යුක්‍රේන හමුදා මෙහෙයුම දැඩිව හෙලා දුටු රුසියාව පීඩාවට පත් සිවිල් වැසියන් සඳහා ‘මානුෂීය ආධාර’ සහිත කොන්ටේනර් රථ පෙලක් දේශ සීමාව හරහා සටන් පවතින කලාපයට එව්වාය
මේවායේ අන්තර්ගතය පරීක්ෂා කිරීමට එක්සත්ජාතීන්ගේ නියෝජිතයන්ට හෝ රතු කුරුසියට ඉඩ ලැබුනේ නැත
ඒවා බෙදහැරීම සදහා භාරදෙන ලද්දේ කැරලිකාර පාර්ශ්වයට වීම ද කැපී පෙනුණි
යුක්‍රේන රජය මීට දැඩි විරෝධයක් එල්ල කලද සහන සෙවාවන් සැලසීමේදී පීඩක පාර්ශ්වය කෙරේ විශ්වාසය තැබිය ලා නොහැකි බවට රුසියානු වෝ තර්ක කරන්නට වූහ
වඩාත් පුදුම සගත වූයේ සහන සේවා ලැබී දුන කිහිපයකට පසු කැරලිකරුවන් දැවැන්ත රතිප්‍රහාර මාලාවක් ආරම්භ කිරීමයි
මේ සඳහා ඔවුහු ග්‍රාඩ් රොකට් පද්ධති පමණක් නොව ට T 64 යුද ටැංකි පවා යොදා ගත්හ
මෙම යුද රථ හා තවත් සන්නද්ධ පුද්ගලයන් පටවාගත් ට්‍රක් රථ 300ක් රුසියානු දේශ සීමාව හරහා යුක්‍රේනයට ඇතුළු වී ඇති බවට නේටෝව චන්ද්‍රිකා ඡයාරූප ඇසුරින් බිඳ නොහෙලිය හැකි සාක්ෂි ඉදිරිපත් කලේය
එහෙත් ක්‍රෙම්ලිනය තරයේ කියා සිටියේ තමා ඒ ගැන කිසිවක් නොදන්නා බවයි. බාගවිට මේ කියන සන්නද්ධ මිනිසුන් සහෝදර නැගෙනහිර යුක්‍රේනුවන්ට සහාය පිණිස දොන් පෙදෙසේ සිටි පැමිණී දේශප්‍රේමී කොසෑකයන් විය හැකි බවට විදේශ ඇමති සර්ගේයි ලැව්‍රොව් සැක පහල කොට සිටියේය
ඉතිහාසයේ බොහෝ වතාවක් එය සිදුවී ඇතුවා නොවේද
හේ පෙරලා මාධ්‍යවෙදීගෙන් ඇසීය
අනිත් අතට මෙම තර්කය බැහැර කල හැකි නුවූයේ යුක්‍රේනියානුවන්ට අමතරව රුසියානුවන් පමණක් නොව කොකේසියානුවන්, කිරිමියානුවන්, හා චෙචෙන්යානුවන් ද කැරලි කරුවන් අතර සිටීම හේතුවෙනි
2014 අගෝස්තු අග වනවිට තමා ඉදිරියට තැබූ සෑම අඩියක්ම විනාශය කරා තැබූ පියවරක් බව යුක්‍රේන රජයට වැටහිණ
මාධ්‍ය විසින් ‘රජයේ හමුදා’ ලෙස හැඳින්වූ දක්ෂිණාංශික මිලිෂියා කණ්ඩායම් දේශසීමා පෙදෙස් වලට කොටුකල කැරලි කරුවෝ ඔවුනට අනුකම්පා විරහිත ලෙස බර අවි වලින් පහර දුන්හ
පණ ගල්වාගත් ‘රජයේ හමුදා’ භටයෙක් පසුව කීවේ තම ඒකකයේ සෙස්සන් සමූල ඝාතනය වූ බවයි. වොෂුන්ටනයේ බලවත් අමනාපයට හේතුවූ මේ තත්වය යටතේ වහා ඒකපාර්ශ්වික සටන් විරාමයක් ප්‍රකාශයට පත්කොට සාමා සාක්ච්ඡා පැවැත්වීමට තමා සූදානම් බව ප්‍රකාශ කිරීමට කියැව් රජයට සිදුවූ අතර මින්ස්ක් නුවර පැවති එම සමුළුවේ රීති තීරකයා වූයේ ක්‍රෙම්ලිනයි
කෙසෙ වුවද මින්ස්ක් එකඟතාව යුක්‍රේන නව රජය දියත් කල අනපේක්ෂිත යුද්ධයේ මුල් අවස්ථාවේ කැරලිකරුවන් මුහුණ පෑ අනපේක්ෂිත පරාජය ආපසු හැරවීමේ තාවකාලික පියවරක් විනා ස්ථාවර විධිවිධානයක් ලෙස ක්‍රෙම්ලිනය සැලකූ බවක් නොපෙනේ
මීට හේතුව වූයේ සටන් විරාමය තුලින් යුක්‍රේන ‘රජයේහමුදා’ වලට ඒ වනවිත් අත්පත් කොටගෙන සිටි ඩොනෙට්ස් පෙදෙසේ තවදුරටත් ලැගුම් ගැනීමට ඉඩ ලැබීමය
අනිත් අතට ජයගනිමින් තිබූ යුද්ධයක් හදිසියේ කණපිට හැරීම නිසා කෝපයෙන් පසුවූ ‘රජයේ හමුදා’ ද එදිරිවාදී ක්‍රියා වල නිරත වීමය
ඒවා තුල කැරළිකරුවන්ට තව සති කිහිපයකින් ඒකපාර්ශිකව සටන් විරාමය බිඳ දැමීම සඳහා අගනා නිදහසට කරුණු ගැබ්ව තිබිණ
මේ වාතාවර්නය තුල පප්‍රතිසංවිධානය වූ කැරලිකරුවන් විසින් ඔක්තෝබර්යේදී දියත් කල ප්‍රතිප්‍රහාරය අන් කවරදාටත් වඩා බලවත් විය
දැන් ඔවුන්ගේ අවි ආයුධ සැපයුම සීමා රහිත බව පෙණින
දරුණු සටන් මාලවකින් පසු ඩොනෙස්ට් ප්‍රදේශය අතහැර පසු බැසීමට ‘රජයේ හමුදාවට’ සිදුවූ අතර 2015 මුලදී කැරලි කරුවෝ හෝර්ලිව්කා නැමති ගම්මානයට ඇතුළු වූහ
දෙබෝල්ට්සෙවා හි දුම්රිය මංසන්ධිය සඳහා වූ සටන මෑත ඉතිහාසයේ දුටු වඩාත්ම බිහිසුනු ලේ වැගිරීම ලෙස සැලකීම වරදක් නැත
ලහිලහියේ මින්ස්ක් හි රැස්වූ සාම නියෝජිතයෝ සෙසු ප්‍රදේශ වල තවත් සටන් විරාමයක් සඳහා එකඟ වුවද කැරලිකරුවන් කියා සිටියේ එම කොන්දේසි දෙබෝල්ට්සෙවා මංසන්ධිය සඳහා අදාල නොවන බවය
කැරලි කරුවන්ට කොන්දේසි පැනවීමේ බලයක් තමාට නැතැයි පුටින් ඉතා අහිංසක ලෙස කියා සිටියේය
පෙබරවාරි 18 දා දුම්රිය මංසන්ධිය අත්පට් කොටගත් කැරලිකරුවෝ එහි දෑකැත්ත හා මිටිය සහිත පැරණි සෝවියට් ධජය එසවූහ
පසෙකින් ත්‍රිවර්ණ රුසියානු ධජය දෙ ලෙලදෙනු දක්නට ලැබිණ
මෙම සටනේදී යුක්‍රේන රජයට පක්ෂපාතී මිලිෂියා භටයන් 2000 ක් මිය ගිය අතර තවත් 1800 ක් සිරභාරයට පත් වූ බවට ගනන් බලා ඇත
කැරලි කරුවන්ට වාසි සහගත අඩියක අවසන් වූ මෙම සටනත් සමඟ තම යුද මෙහෙයුම හකුලුවා ගැනීමට යුක්‍රේන රජයට සිදු විය
සිරියාවේදී තම මඟ අහරස් කල පුටින්ට පාඩමක් උගැන්වීමට දියත් කල ‘යුක්‍රේන වසන්තය’ මේ අන්දමින් වොෂින්ටනයට පාරාවලල්ලක් වෙද්දී, ඔවුනට ඉතිරිවූ විශාලතම ගැටළුව වූයේ කැරලිකරුවන්ට අවි සැපයූවේද කවරෙක්ද යන්න නොව (එය අතිශය පැහැදිලිය), ඔවුන් යුද බිමේ මෙහෙයවන ලද්දේ කවුරුන් විසින්ද යන්නයි
රුසියානු බල ඇණී දෙබෝල්ට්සෙවා සටනේදී කැරලිකරුවන් සමඟ උරෙනුර ගැටී සටන් වැදුන බවට කියෙව් රජය හා රාජ්‍ය දෙපාර්තමේන්තුව නැඟූ අඬහැරය තම පරාජය වෙනුවෙන් ඉදිරිපත් කල නිදහසට කරුනක් ලෙස ක්‍රෙම්ලිනය විසින් හාස්‍යයෙන් යුතුව බැහැර කෙරුනද, අගෝස්තු මුල දී අසංවිධානාත්මකව ඩොනෙට්ස් හා ස්ලාව්යාන්ස්ක් ප්‍රදේශ වලින් පසු බැසගිය කැරලිකරුවන්ට සති කිහිපයකට පසු නවීන රොකට් පද්ධති හා යුද ටැංකි භාවිත කොට ප්‍රතිප්‍රහාරයක් හැකිවීම අතිශය ගැටළු සහගත බව යුද විශේෂඥයන්ගේ මතය වී ඇත
මන්දයත් සාමාන්‍ය මිලීෂියාවකට බර අවි හා යුද රථ භාවිතය පුහුණු කිරීම සඳහා සෑහෙන කලක් ගතව බැවිනි
එහෙයින් 2014 ඔක්තෝබරයේ සිදුවූ සටන් වලදී ඔවුන්ට අණදීමට හා බුද්ධි තොරතුරු සම්බන්ධීකරණයට රුසියානු දකුණු දිග ආඥා මූලස්ථානය සෘජුව මැදිගත් වන්නට ඇති බවටත්, කුඩා කණ්ඩායම් ලෙස නැගෙනහිර යුක්‍රේනයට ඇතුළු වූ රුසියානු විශේෂ බලකායන් විසින් ඔවුනට නායකත්වය ලබා දෙන්නට ඇති බවටත් නේටෝව කරන හේතු සහගත අනුමානය එසේ නොසලකා හැරිය නොහැක
එකිනෙකට වෙනස් යාන්ත්‍රණ දෙකක් ඒකාබද්ධ කිරීම මඟින් මෙහෙයවනු ලැබෙන මෙවන් ක්‍රියාන්විත ‘දෙමුහුම් යුද්ධ’ (Hybrid War) ලෙස හැඳින්වේ
ක්‍රිමියාවේ අත්හදා බැලුන ‘ගුප්ත ආක්‍රමණය’ (Stealth Invasion) මෙන්ම, එයද පශ්චාත් සෝවියට් යුද ශිල්පය විසින් දායාද කල නව සංකල්පයකි
තම ක්‍රියාවන්ගේ ඵල විපාක විඳීමට රුසියාවට සිදු වෙනු ඇතැයි බැරැක් ඔබාමා බැරැඬි හඬින් අනතුරු හැඟවුවද ඒ වෙනුවෙන් තවදුරටත් කල හැකි දෙයක් ද නොවීය
යුක්‍රේනයේ අසාර්ථක අත්හදාබැලීමෙන් වඩාත් දේශපාලන වශයෙන් අසීරු අඩියකට ඇද වැටුන බැරැක් ඔබාමා හමුවේ වූ ඊකඟ විකල්පය නම් නැවතත් සිරියාව දෙසට හැරීමයි
ඇමෙරිකාවේ දේශීය ජාතික වාදී බලවේගද ඔහු කෙරේ කෝපවී සිටියහ
එහෙත් රුසියානු සැපයුම් නිසා ශක්තිමත්ව සිටි අසාද් රජය පෙරලා දැමීමෙහි ලා ශක්තියක් ජිහාඩ් වාදීන් සතුව නොමැති බව හේ මැනෙවින් දැන සිටියේය
අනිත් අතට වඩාත් බලාපොරොත්තු තැබිය හැකි මූලධර්මවාදී කණ්ඩායමක් මේ වන විට මැදපෙරදිග කලාපය තුල හිස ඔසවමින් තිබිණ
වහාබ් වාදී ගල්ෆ් රාජ්යයන් ගේ රහස් ආශීර්වාදය හිමි වූ මෙම සංවිධානයේ අරමුණ වූයේ ඉරාකයේ හා සිරියාවේ ඉස්ලාමීය කාලිෆ් දේශයක් (Caliphate) බිහි කිරීමයි
මෙය සිරියාව අරබයා වොෂින්ටනයේ කෙටි කාලීන ඉලක්ක හා කදිමට පෑහිණ
මේ තත්වය යටතේ ඉරාකයේ තමා හා යුද වැදුන ත්‍රතවාදීන් සිරියාවේ දී ‘මුජාහිදීන් වරු’ ලෙස CIA සංවිධානයට පෙනීමට පටන් ගැනීම ගැන විමතියට පත්විය
යුතු නැත
රතු හමුදාවේ මුණුපුරන්ට මුහුණ දීමට තරම් සූදානමක එක්සත් ජනපදය නොසිටී.
(මෙම ලිපිය 2014 වසරේ ලියන ලද්දක් වන අතර එහි අන්තර්ගතය වත්මන්  තත්වය සසඳා බැලීම කියවන්නාට භාරය)
වාතාවරණය තුල යුද උණුසුම දැනේ
සියළු සන්නාහයෙන් සන්නද්ධ වූ රුසියන් භටයන් පණස් දහසක්  යුක්‍රේන දේශ සීමාවට පැමිණ ඇත
නැවත උපන් රතු හමුදාව යුක්‍රේනය, මෝල්ඩෝවාව, බෝල්කන් කලාපය පමණක් නොව පෝලන්තය තුලට පවා කඩා වැදීමට ඉඩ ඇතයි යුරෝපය හා පෙන්ටගනය මහත් කලබලයකින් පසුවෙති
බටහිර ලෝකය සීතල යුද්ධයේ සන්නිය තදට වැළදී ඇති හැඩය
කලබලවී ඇතුවාක් පමණක් නොව කලින් සෝවියට් අධිරාජ්‍යය තුලට රුසියාව කරන ආක්‍රමණයන් වැලැක්වීමෙහිලා තම සූදානම මඳ බවද ඔවුන් වටහාගෙන ඇති සේය
රුසියාව හදිසියේම අළු ගසා දමා නැඟී සිටීම ඔවුන් මවිත විය යුතු කරුණක්ද නොවේ
කීර්තිමත් ප්‍රසියන් රණදෙටු මහා ෆ්‍රෙඩ්‍රික් රජතුමා වරක් මෙසේ කීවේලු
"සියළු දේ රැකීමට තැත් කරන්නා කෙලෙවර කිසිවක් නොරකී"
මෙය සෑම තරුණ යුද නිළධාරියෙක්ම තම දකුනතේ පච්ච කොටාගත යුතු වැකියකි
1991 සෝවියට් සංගමය බිඳ වැටුන නැගෙනහිරට අත දිග මඳි බව නේටෝවට අනතුරු හැඟවීමට ඉදිරිපත් වූ උපායඥයන් වූයේ ස්වල්ප දෙනෙකි
කැරලිකාරී නැගෙනහිර ජර්මනියට ගැලවීයාම ඉඩ හැරීමට සෝවියට් සභාපති මිහායිල් ගොර්බචොව් එකඟවූයේ නැගෙනහිර යුරෝපය හා කොකේසස් පෙදෙසට ව්‍යාප්ත වීමට තැත් නොකිරීමේ පොරොන්දුව මත අමතක නොකල යුතුය
එක්සත් ජනපදය හා නේටෝව ඊට එකඟ වූවද ඉක්මනින්ම තම වචනය කඩ කලහ
අද ඔවුහු රුසියාවේ දේශ සීමා අසලටම පැමිණ සිටිති
ඇමෙරිකානු මිසයිල ආරක්ෂණ පද්ධති පෝලන්තයේ ස්ථාප්ත කිරීමට කාල සටහන් තැනුන අතර බල්ගේරියාවේ රොමේනියාවේ හා මධ්‍යම ආසියාවේ නේටෝ කඳවුරු ස්ථාපිත කෙරිණ
පැරණි සෝවියට් යුක්‍රේනය හා ක්‍රිමියාවේ සෙවාස්ටපෝල් නාවුක මූලස්ථානය නේටෝව යටතට ගැනීමේ තකතිරු එක්සත් ජනපද උත්සාහය-එහි අරමුණ ඉරානයට හා සිරියාවට පලකරන සහාය වෙනුවෙන් රුසියාවට දධුවම් කිරීම බවට සැක නැත- ක්‍රෙම්ලිනයේ  රතු කට්ට පැන්නවීමෙහිලා සමත් වූ බව පෙනේ
වළසා අවදි විය
මැත දෙඩවීම සුළු දෙයකි
එහෙත් සිදුවිය හැකි රුසියන් ආක්‍රමණයකින් නැගෙනහිර යුරෝපය ආරක්ෂා කිරීම ලෙහෙසි නැත
ප්‍රධානම ගැටළුව නම් ඇමෙරිකානු/නේටෝ ආරක්ෂණ සහතික රුසියාවේ සංවේදී දේශ සීමා දක්වා ඉදිරියට ගමන් කලද ඔවුන්ගේ හැකියාවන් එතැනම වීමයි
කොටින් කිවහොත් එක්සත් ජනපද කරන්න බැරි වැඩක් භාරගෙන ඇත
ලිතුවේනියාව ලැට්වියාව හා එස්ටෝනියාව ඇතුළු බෝල්ටික් කලාපය අත්පත් කොට ගැනීමට රුසියානු හමුදාවට එක් හැන්දෑවක් ඕනෑවටත් වඩා ප්‍රමාණවත්ය
එම කලාපයේ ජනගහනයෙන් සැලකිය කොටසක් වාර්ගික රුසියානුවෝ වෙති
යුක්‍රේන ගැටළුව මත යුද වැදීමට නේටෝව යුද උපකරණ හා ස්ථානගත කිරීම අතින් සූදානමක නැත
බල ඇණි වඩාත් බටහිරට වන්නට වාඩිලා සිටින අතර දුරට සරිලන  සැපයුම් පද්ධති හෝ ගුවන් ආවරණය ජාලයක් නොපවතී
ඩෙන්මාර්කයේ නාසි වාදින් අතලොස්සක් හා යුක්‍රේන ජාතිවාදීන් හැරුන කොට රුසියාව සමඟ යුද වැදීමට යුරෝපා බලවතුන් ද ඉතා අකැමැතිය
වොෂින්ටනයට වී ආරක්ෂා සහිතව සිටින යුදවාදීන්ට පැවරීම ඔවුන්ගේ අපේක්ෂාවයි. 
රුසියාවට එරෙහිව වොෂින්ටනය පණවා ඇති වෙළඳ සම්බාධක මාලාව පූර්ව එදිරිවාදී ක්‍රියාවක් ලෙස සැලකිය හැක
1941 දී ජපානය බටහිරට පහරදීමට පෙළඹුවේද  ඇමෙරිකානු සම්බාධක බව අප සිහි තබා ගත යුතුය
සීතල යුද්ධය අතරතුර එක්සත් ජනපදය යුරෝපය තුල හාර ලක්ෂයක හමුදාවක්, ගුවන්යානා 800ක් හා විශාල නාවුක බා ඇණියක් පවත්වාගෙන ගියාය
දැන් යුරෝපයේ සිටින්නේ ඇමෙරිකානු භටයන් 43,000කි
සටන් බ්‍රිගේඩ දෙකක් හැරුන කොට සෙස්සෝ ගුවන් හමුදා භටයන් හා සැපයුම් කණ්ඩායම්ය
සෝවියට් සංගමය විසින් යුද ටැංකි 50,000ක් මානා තැබූ අතීතය දැන් අවසන් මුත් ඔවුනට බඩ කට පුරා සැලකීමට රුසියාවේ නවීකරණය කල බල ඇණිය සමත් වනු ඇති බවට සැකයක් නැත
අනිත් අතර මහා ෆෙඩ්‍රික් රජු පැවසූ පරිදි සියල්ල රැකීමට තැත් කරමින් ඇමෙරිකානු හමුදා ලෝකය පුරා විහිදී සිටිති
ඇෆ්ගනිස්ථාන්‍යෙ ඉරාකයේ කුවේටයේ සිටි බල ඇණි වලින් වැඩි කොටස ආපසු සියරට බලා කැඳවා ඇත
ශක්තිමත්ම ඇමෙරිකානු ඩිවිෂන ස්ථානගත කොට ඇත්තේ කන්සාස් හා ටෙක්සාස් හි මිස ජර්මනියේ ෆල්ඩා කපොල්ල හෝ හැනෝවරය නොවේ
19 වන සියවසේ බ්‍රිතාන්‍යයට සිදුවුවාක් මෙන් කුඩා යටත් විජිත සටන් මාලව තුල එක්සත් ජනපදයේ යුද හැකියාව වියැකී   ගොස් තිබේ
ජර්මන් හමුදාවන්ට මුහුණ පෑ බ්‍රිතාන්‍ය  රාජකීය භට පිරිස් සමූලඝාතනයට ලක්වූහ
පෙන්ටගනයට ජයග්‍රහනය ලැබීමට අවශ්‍ය නම්  වියට්නාම් යුද්ධයෙන් පසු ගරිල්ලා සටන් ක්‍රමයට හැඩ ගැසුන එක්සත් ජනපදය රතු හමුදාවේ මුණුපුරන්ට මුහුනදීමට තරම්  සූදානමක නොසිටින බව පිළිගැනීමට සිදුවේ
පරෙස්සම් සහගත ඉවසිලිමත් ව්ලදීමීර් පුටින් පෝලන්තය ආක්‍රම්ණය නොකරනු ඇත
එහෙත් යුක්‍රේනයේ හා මෝල්ඩාවේ බෝල්ටික් කලාපයේ වාර්ගික රුසියානුවන් සිය මවුරට හා එක්වීමට නැඟී සිටියහොත් කුමක් වේද
රුසියාව ඔවුනට උදවු කරනු ඇත්ද
ලුගාන්ස්ක් හා හාර්කොව් වැනි අප්‍රකට ස්ථාන සඳහා න්‍යෂ්ඨික යුද්ධයක අවදානම දැරීමට යුරෝපය හා එක්සත් ජනපද සූදානම්ද
රුසියාව ඛේදජනක ලෙස අවතක්සේරු කරනු ලැබූ ආක්‍රමණශීලී බටහිර භූ දේශපාලනයේ ආනිසංස අපි යුක්‍රේනයේ හා ක්‍රිමියාවේ අද දකිමින් සිටිමු
න්යෂ්ඨික බලවතුන් අතර යුද්ධයක් කිසිසේත් ඇති නොවිය යුතුය
මෙය උමතුවකි
පරමාණු බෝම්බ දරූ ලමුන්  කෙළි බඩුවකට දබර කරන්නාක් මෙනි
(ප
දෙසතියකට පසු ගුප්ත ආක්‍රමණයක් මඟින් [stealth invasion]  ක්‍රිමියාව රුසියාව විසින් ඈඳා ගනු ලැබූ අතර රුසියන් හිතවාදී කැරලිකරුවන් විසින් නැගෙනහිර යුක්‍රේනයේ  ලුගාන්ස් හා ඩොනෙට්ස්ක් ප්‍රදේශ වෙනම රාජ්‍ය ලෙස ප්‍රකාශයට පත් කරන ලදී
මෙහිදී රුසියාව යොදා ගත්තේ  'දෙමුහුම් යුද කලාවයි'
(Hybrid warfare)
කෙසේ වුවද ට්‍රම්ප් පරිපාලනය විසින් ඔබාමා ප්‍රතිපත්තිය කණපිට පෙරලීමත් සමඟ රුසියාව සමඟ ගැටුමක අනතුර පහ විය)       

Chamara Siriwardene

ප්‍රජාතන්ත්‍රවාදයේ ‘වර්ණ විප්ලවය' තුලින් විනාශය කරා ගිය යුක්රේනය

1991 සෝවියට් සංගමය බිඳ වැටුනද, රුසියානු ෆෙඩරේෂනය හා යුක්රේනය අතර කොමියුනිස්ට් යුගයේ පටන් පැවති සමීප සබඳතාව තවදුරටත් නොවෙනස්ව පැවතින
පැරණි සෝව්යට් ජනරජ රුසියාව කෙරෙන් ඈත් කරවීමේ හි ලා NATO ව හා යුරෝපා සංගමය දැරූ තැත හමුවේ වුව කියෙව් පාලනය දේශපාලන ආර්ථික හා හමුදාමය වශයෙන් සිය 'වැඩිමහල් සහෝදරයා' තවදුරටත් කටයුතු කලේ සමීප සහයෝගයෙනි
රුසියාවට ඉතා අවශ්යවූ කළු මුහුදේ උණුසුම් නැව් තටාකාංගන බදු දීමට කැමතිවූ යුක්රේනය සිය ආරක්ෂාව සාසා දෙන බවට රුසියාවෙන් ලද සහතිකය මත තමා සතු දැවැන්ත න්යෂ්ඨික අවි ගබඩාව අත හැර දැමීමට ද එකඟ වූවාය
නැපෝලියන් හා හිට්ලර්ගේ ආක්රමණ තුලින් ලද අමිහිරි අත්දැකීම් හේතුවෙන් බටහිර ආවරණ කලාපයක් සඳහා ක්රෙම්ලිනය තුල වූ ස්වභාවික අවශ්යතාවට මෙම වාතාවරණය අතිශය හිතකර විය
එහෙත් ගැටළුව ඇතිවූයේ 2004 යුක්රේනයේ හටගත් වර්ණ විප්ලවය හෙවත් බටහිර බලවතුන්ගේ නොමඳ ආශීර්වාදයෙන් හා CIA සහයෙන් යුතුව ඇතිවූ ප්රජාතන්ත්රවාදය සඳහා වූ නැඟිටීම තුලින් බටහිර හිතවාදී බලවේග කියෙව් නගරයේ බලය අත්පත් කොට ගැනීමත් සමඟයි
විය යුතු පරිද්දෙන්ම නව රජය යුරෝපා සංගමයට ලැදිවූ අතර අත්යාවශ්යයෙන්ම රුසියානු විරෝධී විය
ඔවුහු යුරෝපා සංගමයේ අවශ්යතාවනට අනුව රටේ ව්යවස්ථාව සංශෝධනය කලහ
එහෙත් බහුතර යුක්රේන වැසියන්ට ප්රජාතන්ත්රවාදය ඉක්මනින්ම එපා විය
එහි ප්රථිඵලය වූයේ 2010 නැවතත් රුසියන් හිතවාදී වික්ටර් යැනුකෝවිච් බලයට පත් වීමයි
යැනුකෝවිච්ගේ ජයග්රහණයට තීරණාත්මක ලෙස දායක වූයේ ක්රිමියානු අර්ධද්වීපය ඇතුළු හාර්කොව්, ඩොනෙට්ස්ක්, ලුගාන්ස්, ඔඩෙස්සා යන වාර්ගික රුසියානුවන් බහුලව විසූ නැගෙනහිර දිස්ත්රික්ක කිහිපයකි
කියෙව් අගනුවර ඇතුළු බටහිර පලාත්වල ජනයා පැතුවේ NATO ආරක්ෂාව යටතේ යුරෝපා සංගමයගේ අනුග්රහශීලී ඇසුර ලැබීමයි
ඡන්ද ප්රතිඵලයෙන් කැළඹුන බටහිර බලවතුන් යුකේරනය දේශපාලන වශයෙන් අස්ථාවර කරලීමට සෑම ප්රයත්නයක්ම දැරූහ
රුසියන් නාවුක හමුදාවට ක්රිමියාවේ වරාය පහසුකම් දීමේ කල් බදු ගිවිසුම නව රජය විසින් දීර්ඝ කිරීම NATOවේ අමනාපයට හෙතු විය
ඔවුන් ගේ දේශීය නියෝජිතයන් බවට පත්වූයේ ගත්තේ දෙවන ලෝක යුද්ධයේදී හිට්ලර්ගේ හමුදා හා අත්වැල් බැඳගත් රුසියන් විරෝධී යුක්රේන ජාතිවාදීන්ය
ඔවුහු කොසෑකයන්ට වෛර කරති
CIA උපාය වූයේ දේශපාලන කලබගෑනියට සමාන්තරව රටේ ආර්ථිකය අස්ථාවර කිරීමයි
මුදල් ඒකකය දරුණු ලෙස කඩා වැටී රට බුන්වත් භාවයට පත්වීමට ආසන්නවූ මොහොතේ තාවකාලික සහනයක් ලෙස රුසියාව පිරිනැමූ රූබල් බිලියන 15ක 'මුදා ගැනීමේ පැකේජය' යැනුකෝවිච් රජය විසින් පිළිගැනීමෙන් උරණ වූ බටහිර යුක්රේන ජාතිවාදීහූ දැවැන්ත උද්ඝෝෂණ මාලාවක් දියත් කරමින් දස දහස් ගණනින් වීථි බැස්සෝය
අගනුවර අකර්මන්ය විය
විරෝධතා ව්යාපාරය නඩත්තු කිරීමට යුරෝපා සංගමය අතමිට දිග හැර විය පැහැදම් කල අතර යැනුකෝවිච් නැගෙනහිර යුක්රේනයට පළා ගියේය
2014 පෙබරවාරියේ උද්ඝෝෂකයෝ රජයේ මරෙමස්ථාන අත්පත් කොට ගත්හ
කියෙව් නගරයේ නැවතත් බටහිර හිතවාදී රජයක් පිහිටුවන ලදී
සිය පළමු කාර්යය ලෙස 2004 ව්යවස්ථාව යලි ස්ථාපිත කල නව පාලනය යැනුකොවිච් රජය රුසියාව හා එලැඹි කල් බදු ගිවිසුම දීර්ඝ කිරීම ඇතුළු සියළු එකඟතා බල රහිත කලේය
2008 දී NATO ව හා අත්වැල් බැඳ ගැනීමට සූදානමින් සිටි ජෝර්ජියාව පහරදීමෙන් පසු මෙ දක්වා තරමක සංයමයකින් පසුවූ ව්ලැදිමීර් පුටින්ගේ රුසියාව මේ සිදුවීමෙන් තුවාල ලත් වලසෙකු සේ කුපිත විය
යුක්රේනයේ තවත් ප්රජාතන්ත්රවාදී විප්ලවයක් සිදුවී යැයි උදම් අනමින් සිටි බටහිර පුවත් සේවා විමතියට පත්වූයේ අතිශය රහසිගත මෙහෙයුමකින් රුසියානු හමුදා යුක්රේනයට අයත් ක්රිමියා අර්ධද්වීපය ඈඳා ගත් බව ඇසීමෙනි
යුද්ධෝපායික වශයෙන් අතිශය වැදගත්වූ කළුමුහුද අහිමි වීමෙන් යුක්රේන විප්ලවය තුලින් අපේක්ෂිත ඉලක්කය මුදුන්පත් කොට ගැනීමට NATO ව ද අපොහොසත් විය
අනතුරුව පැවති ජනමත විචාරණයෙන් ක්රිමියාවේ ජනගහණයෙන් 97% ක් රුසියාව හා ඒකාබද්ධවීමට කැමැත්ත පළ කලද අද දක්වා ඇමෙරිකාව හෝ යුරෝපා සංගමය මේ මැතිවරණ ප්රථිඵලය පිළිගෙන නැත
ඔවුන් පවසන්නේ රුසියන් හමුදා පාලනය යටතේ පැවති එම මැතිවරණය නීති විරෝධී බවය
ක්රිමියන් උදාගරණයෙන් කුල්මත් වූ රුසියන් හිතවාදී නැගෙනහිර යුක්රේනය ද නව රජයට එරෙහිව නැඟී සිටියෝය
ඔවුන්ගේ ඉල්ලීම වන්නේ සිය සෝවියට් යුගයේ සම්ප්රදායන් බරහිරකරණය කිරීමෙන් වැලකීමත් 1942 රතු හමුදාව දොන් නිම්නයේ දී නාසි බල ඇණි වලට එහෙහිව ලද ශ්රේෂ්ඨ ජයග්රහණය මත පදනම්ව ගොඩ නැඟුන තම ඓතිහාසික හැඟීම් වලට ගරුකල යුතු බවත්ය
එහෙත් නාසි හිතවාදී යුක්රේන ජාතිවාදී කණ්ඩායම් වලින් සමන්විත නව රජය හමුදා බලය යොදා ඔවුන් මැඩලීමට තැත් කිරීමේ ආනිසංසය වූයේ සිවු වසරක් පුරා දිගැස්සුන ලේ වැකුන සිවිල් යුද්ධයකි
රුසියාව මෙහිදී සෘජු මැදිහත්වීමක් නොකලද නැගෙනහිර යුක්රේන සටන්කාමීන්ට නවීන අවි ආයුධ පමණක් නොව යුද ටැංකි හා මිසයිල පද්ධති පවා සපයන බව රහසක් නොවේ
සිවිල් යුද්ධයෙන් මේ වනවිට මිට ගිය පිරිස 10,000 ට ආසන්න වන අතර එහිදී අත්දුටු බිහිසුනුම ඛේදවාචකය වූයේ 2014 ජුලි මාසයේ දී මගීන් 283ක් සහිත මැලේසියානු MH 17 ගුවන් යානය සටන් කලාපයට ඉහලින් පියාසර කරමින් සිටියදී බිම හෙලනු ලැබීමයි
යුක්රේන යුද ගුවන් යානයක් විසින් ඊට වෙඩි තැබූ බවට ක්රෙම්ලිනය කියා සිටියද කියෙව් රජය චෝදනා කරන්නේ සටන්කාමීන් ට රුසියාව විසින් සපයන ලද ‘ඉග්ලා’ මිසයිල ප්රහාරයකින් මගී යානය විනාශ වන්නට ඇති බවය
අගෝස්තුවේ දී ඩෙබාල්ට්සෙව් උපායමාර්ගික දුම්රිය මංසන්ධිය අත්පත් කොටගත් කැරලි කරුවෝ එහි දෑකැත්ත හා මිටිය සහිත රතු සෝවියට් ධජය යලි එසැවූහ
භටයන් 2700ක් සිරභාරයට ගනු ලැබීමෙන් අනතුරුව ප්රදේශයෙන් පසු බැසයාමට යුක්රේ න හමුදාවට සිදුවිය
T-72B (1989) හා T-72B3 යුද ටැංකිද, BTR-82AM, MT-LB 6MA, MT-LBVM, and MT-LBVMK, සන්නද්ධ රථද, Orlan-10 ඩ්රෝ න් යානා සහ 1RL239 රේඩාර් වාහනද, RPG-18 (2011), 95Ya6 (2009) MRO-A (2008) රොකට් පද්ධති හා 9M133 Kornet (2007) යුද ටැංකි නාශක අවි හා AK-12 ස්වයංක්රීය රයිපල් වලින් සටන් කරුවන් සන්නද්ධ වී සිටින බව කියෙව් බලධාරීහූ මැසිවිලි නගති
මේ වනවිට නැගෙනහිර යුක්රේනයේ ඩොනෙට්ස්ක් හා ලුගාන්ස්ක් පලාත් කැරලිකරුවන්ගේ පාලනය යටතෙ පවතී
මෑතදී දෙපාර්ශ්වය අතර එදිරිවාදී කම් යලි උත්සන්නවීමට හෙතුවූයේ ක්රිමියා අර්ධද්වීපය හා රුසියාව යා කරමින් ව්ලැදිමීර් පුටින් විසින් තනවන ලද දැවැන්ත මුහුදු පාලම මඟින් ඇසොව් මුහුදු ප්‍රවේශය අවහිර කරනු ලැබීමයි
යුක්රේන නාවුක යාත්රා රුසියන් මුර භටයන් විසින් රඳවා කිරීමේ සිද්ධිය මත ගතවූ ඔක්තෝබරයේදී දෙපාර්ශ්වය අතර හටගත් ආරවුල මත රුසියාව විසින් ආක්රමණයක් දියත් කරනු ඇතැයි සැක පලකල යුක්රේන රජය ඊට මුහුණ දීම සඳහා පසුගිය සතියේ බටහිර ආධාර ඉල්ලා සිටියේය
අරුමය නම් අර්බුදයට පොහොර දැමූ යුරෝපා සංගමය හා ඇමෙරිකාව දැන් දැන් ඇඟ බෙරාගැනීමෙ පිළිවෙතක් අනුගමනය කිරීමය
ගැටළුව ඔඩු දිවීමට හේතුව ඔබාමාගේ ප්රතිපත්තිය යැයි පවසන ඩොනල්ඩ් ට්රනම්ප් ඊට මැදිහත්වීමෙහිලා දක්වන්නේ මැලි කමකි
යුක්රේන හා සිරියානු අර්බුදයන්ගෙන් ඈත්වීමට ඔහු විසින් හෙල්සින්කි සමුළුවේදී පුටින්ට පොරොන්දුවී ඇතැයි රාජ්යතාන්ත්රික ඕපාදූපා ආරංචි මාර්ග කියයි
මහා බ්රිතාන්ය ය පමණක් රාජකීය නාවුක හමුදාවට අයත් නෞකාවක් ඇසොව් මුහුදු කලාපයට පිටත් කොට යවා ඇත
එහෙත් මෙය හුදෙක්ම ප්රචාරක පියවරක් ලෙස පෙනී යන්නේ හදිසි ප්රහාරයකින් යුක්රේකනය ආරක්ෂා කිරීමේ තබා ආත්මාරක්ෂාව හෝ සලසා ගැනීමේ හැකියාවක් එම නෞකාවට නොමැති නිසාය
අනිත් අතට යුක්රේකනය රුසියානු ආක්රමණය අපේක්ෂා කරන්නේ කළු මුහුද දෙසින් නොව ගොඩබිම් දේශ සීමාව හරහාය
යුරෝපා සංගමයේ හා NATO සාමාජිකත්ව යුක්රේනයට පිරිනැමීමට බටහිර බලවත්තු තවදුරටත් පැකිලෙති
රුසියාවට එරෙහිව කියෙව් රජය උසි ගැන්වූවද, යුක්රේනය වෙනුවෙන් රුසියාව හා යුද වැදීමට ඔවුන් සූදානම් නැති බව පැහැදිලිය
ඒ වෙනුවට ඔවුන් කරන්නේ සම්බාධක තුලින් රුසියානු වලසා මට්ටු කිරීමට තැත් කිරීමයි
යුක්රේන දේශ සීමාව හරහා වැටී ඇති සිය දකුණු දිග හමුදා දිස්ත්රික්ක වෙත අගෝස්තුවේ සිට යුද්ධ දුම්රිය 16ක් ලඟාවී ඇති බවත් රුසියන් ඩිවිෂන 40ක් එහි සූදානමින් පසුවන බවත් යුක්රේන ඔත්තුසේවා කියා සිටියද මධ්යස්ථ විචාරකයන්ගේ මතය වන්නේ මහා පරිමාණයේ ප්රකෝප කිඊමකින් තොරව රුසියන් ආක්ර්මණයක් සිදු නොවනු ඇති බවය
යම් හෙයකින් රුසියානු හමුදා හදිසියේ යුක්රේනය ආක්රමණය කලහොත් තත්වය කෙබඳු විය හැකිද
එය අවසානය දක්වා විනිවිද දැකිය නොහෙන ක්රිමියානු පන්නයේ තවත් ‘ගුප්ත ආක්රනමණයක්’ වනු ඇතැයි යුද විචාරකයෝ අනතුරු අඟවති
එවන් තත්වයකට මුහුණ දීමට යුක්රේනයට හැකියාවක් නැතත් ඔවුන් පවසන්නේ අඩුතරමේ පහත සඳහන් ලකුණු මඟින් ආක්රමණය මුල් අවස්ථාවේම හඳුනා ගැනීමට හැකි බවයි. 
1. ආක්රමණයක පළමු සංඥාව නම් මීටර් 200-300 ක් ඉහලින් සිය ගණනක් රුසියානු Elabuga මිසයිල සක්රිය වීමය
මේ සමඟ යුක්රේනය තුල සියළු ඉලෙක්ට්රොනික් සන්නිවේදන පද්ධති බිඳ වැටෙනු අතර අන්තර්ජාලය හා ජංගම දුරකථන මුළුමනින් අක්රිය වේ
යුක්රේන හමුදාව සතු Grad, Smerch හා Bastion රොකට් පද්ධති අඳ ගොළු බිහිරි තත්වයට පත් වනු ඇත
2. Krasukha-4 විද්යුත් චුම්බක අවි විසින් ගුවන් යානා රේඩාර් පද්ධති හා ස්වයංක්රීය ලෙස ඉලක්ක සොයා යන මිසයිල වල ක්රියාකාරිත්වය අඩාල කරනු ඇත
සියළු ගුවන්විදුලි සන්නිවේදන පද්ධති අඩපණ කිරීමෙහිලා එය සමත් බව පැවසේ
3. ආක්රමණය ඇරඹෙනු ඇත්තේ Kalibr හා Raduga කාණ්ඩ වලට අයත් කෲස් මිසයිල පද්ධති විසින් යුක්රේන යුද මර්මස්ථාන වලට එල කෙරෙන කෙරෙන ප්රහාරයකින් විමට බොහෝ දුරට ඉඩ ඇත
එවැන්නකට මුහුන දීමෙහිලා අසරණ වන යුක්රේන හමුදා අසමත් වනු බවට NATO ව පවා එකඟ වේ
4. අනතුරුව රුසියන් MIG හා Sukhoi ගුවන් යානා විසින් යුක්රේන ගුවන් කඳවුරු වලට සමීපව පහර දෙනු ඇතැයි අපේක්ෂා කෙරේ
5. ඒ හා සමගාමීව MI කාණ්ඩයේ හෙලිකොප්ටර් යානා විසින් ගුවනින් හෙලන රුසියානු කොමාන්ඩෝ භටයන් බටහිර යුක්රේසනයේ දුම්රිය මං සන්ධි, පාලම්, සන්නිවේදන කුළුණු, වෙනත් යුද්ධෝපායික වශයෙන් වැදගත් ස්ථාන අත්පත් කොට ගනු ඇත
මේ සමඟම යුක්රේකන හමුදාව පසු බැසීමට පටන් ගනු ඇතැයි අපේක්ෂා කෙරේ
6. ආක්රමණය ඇරඹී වරුවකින් රුසියන් යුද ටැංකි උතුරු දේශසීමාවෙන් යුක්රේනයට ඇතුළු වනු ඇත
නැගෙනහිර පෙදෙස් පාලනය කරන කැරලි කරුවන්ගේ සහායෙන් ඔවුන් පැය කිහිපයකින් කියෙව් අගනුවර වටලනු ඇතිබවට සැකයක් නැත
7. පැය 24ක් ගත වන විට යුක්රේන හමුදා විශාල කණ්ඩායම් ලෙස යටත් වීම ඇරඹෙනු ඇතැයි විශ්වාස කෙරේ
යුක්රේනයේ අවසානය පමා කරවීමට NATO ව සමත් වෙතැයි සිතීම යථාර්ථයෙන් පරිබාහිරය
රුසියානු ආක්රමණයක් යුක්රේන ප්රජාතන්ත්රවාදයේ මලගම වනු ඇතැයි බටහිර පුවත් සේවා බිය පලකරති
එහෙත් මධ්යස්ථ විචාරකයන්ගේ මතය 2014 වර්ණ විප්ලවයෙන් ලබා දෙන ලද ප්රජාතන්ත්රවාදය මැදපෙරදිගට මෙන්ම යුක්රේනයට ද ශාපයක් වී ඇති බවයි. රටේ පැවැත්ම තහවුරු කොට ගැනීමට නම් කියෙව් රජය කලයුතුව ඇත්තේකිසිදා නොලැබෙන බටහිර සහාය අපේක්ෂාවෙන් යුද්ධයට සූදානම් වීම නොව තවදුරටත් වලසා කුපිත කරවීමෙන් වැලකී සිටීම බව ඔවුන්ගේ අදහසය
ප්‍රජාතන්ත්‍රවාදයේ ‘වර්ණ විප්ලවය' තුලින් විනාශය කරා ගිය යුක්රේනය
1991 සෝවියට් සංගමය බිඳ වැටුනද, රුසියානු ෆෙඩරේෂනය හා යුක්රේනය අතර කොමියුනිස්ට් යුගයේ පටන් පැවති සමීප සබඳතාව තවදුරටත් නොවෙනස්ව පැවතින
ගුප්ත ආක්‍රමණය’ - යුද ශිල්පයට නැවුම් අත් දැකීමක් වූ ව්ලැදිමීර් පුටින්ගේ ක්‍රිමියානු මැදිහත්වීම
භූ දේශපාලනයේ දී යුද බලය යොදා ගැනීම ලෝකයට අළුත් දෙයක් නොවේ
සීතල යුද්ධය අතරතුර රුසියන් හමුදා හන්ගේරියාවේ හා චෙකොස්ලෝවැකියාවේ ද මෑත කාලයේ ජෝර්ජියාවේද කල මැදිහත් වීම් තුලින් සිය අවසන් ඉලක්ක සපුරා ගැනීමට සමත් වුවද ඒවා ලේ වැකුන අතිශය වේදනා කාරී අත් දැකීම් වූ බව ඉතිහාසය විසින් පෙන්වා දී ඇත
අනිත් අතට ඇමෙරිකාව යුගොස්ලාවියාවේ හා මැද පෙරදිග කල මෙහෙයුම් වල විපාක අද සියැසින් දැකිය හැකි හෙයින් වැඩිමනත් අටුවා ටීකා කුමටද
එහෙත් මේ සියල්ලට සාපේක්ෂව ගත් කල 2014 පුටින් ගේ ක්‍රිමියන් ආක්‍රමණය මෑත ඉතිහාසයේ දුටු 'සෞම්‍යතම' හා වඩාත්ම සාර්ථක යුද ක්‍රියාදාමය බව පවසන්නේ එය සියැසින් දුටු බීබීසී ලෝක සේවයයි
මෙය් ගුප්ත ආක්‍රමණය (Stealth Invasion) ලෙස බටහිර යුද විශේෂඥයන් හඳුන්වන්නේ ක්‍රියාන්විතය ආවේණික වූ සුවිශේෂී රහස්‍යභාවය හා නිහඬතාව නිසාය
වර්ග සැතපුම් දස දහසක් වූ ක්‍රිමියා අර්ධද්වීපය මුලින්ම රුසියානු අධිරාජ්‍යයට ඈඳා ගනු ලැබුවේ 1783 තුර්කිය හා යුද වැදීමෙන් අනතුරුවය
අසොව් මුහුදින් හා කළු මුහුදින් වටවූ මෙම ප්‍රදේශය ක්‍රෙම්ලිනයට යුද්ධෝපායික වශයෙන් අතිශය වැදගත් විය
1954 දී එවකට සෝවියට් නායක නිකිතා කෘෂෙව් විසින් ක්‍රිමියාව යුක්‍රේනයට 'තෑගි' කරන ලද්දේ එය තමා උපන් ස්ටෙප්ස් බිම වෙනුවෙන් ඉටු විය යුතු 'යුතුකමක්' ලෙස සලකා විය හැක
1991 සොවියට් සංගමය බිඳ වැටීමෙන් අනතුරුවත් ක්‍රිමියාව තව දුරටත් යුක්‍රේනය සතුවම පැවතියද, රුසියන් නාවුක බල ඇණි සඳහා කල් බදු පදනම මත දිගින් දිගටම ඉඩ පහසුකම් සැලසීමට කියෙව් රජය කැමති වූ අතර ඊට හිලව් වශයෙන් විශේෂ වට්ටමකට ගෑස් විකිනීමට රුසියානුවෝ එකඟ වූහ
කෙසේ වුවද වර්ගික රුසියානුවන් බහුල ක්‍රිමියාව ඇතුළු යුක්‍රේනයේ නැගෙනහිර ප්‍රදේශ තුල පශ්චාත් සෝවියට් පාලනය ජනප්‍රිය වූයේ නැත
මෙම ප්‍රදේශ වල ජනයා කලක පටන් නැගූ මැසිවිල්ල වූයේ දෙවන ලෝක යුද්ධයේදී නාසි ආක්‍රමණිකයාට එරෙහිව රතු හමුදාව විසින් දොන්බාස් නිම්නයේ දී ලද ශ්‍රේෂ්ඨ ජයග්‍රහණය මත පදනම් වූ තම ඓතිහාසික හැඟීම් වලට කියෙව් රජය ගරු නොකරන බවයි. සෝවියට් ආභාසය මත පදනම් වූ තම සංස්කෘතිය හා ඉතිහාසය බටහිරකරණය වීමට ඔවුහු 1991 පටන් එරෙහි වූහ
තත්වය වඩාත් උග්‍රවූයේ 2014 පෙබරවාරියේ යුක්රේනයේ හටගත් ‘විප්ලවයෙන්’ වික්ටර් යනුකොවිච් ගේ (සාපේක්ෂ වශයෙන්) මධ්‍යස්ථ යැයි කිව හැකි රජය බිඳ වැටීමෙන් අනතුරුවයි. මෙය ක්‍රෙම්ලිනයේ ‘හෙජමොනියට’ එල්ල කල සෘජු අභියෝගයකි
ඉතිහාසය පුරා රුසියාව විසින් යුක්රේනය සැලකූයේ තම ‘සඳළු තලය’ ලෙසය
යුගොස්ලාවියාවේ හා ජෝර්ජියාවේ මැදිහත් වීම් හේතුවෙන් පැරණි සෝවියට් බලක්ෂෙත්‍රයට අත නොපොවන බවට 1991 යෙල්ට්සින්ට දුන් පොරොන්දුව නේටෝව විසින් තවදුරටත් රකිනු ඇතැයි සිතීම උගහට වූ අතර නව වාතවරණය තුල බටහිර හිතකාමී අභිනව රජය යටතේ යුක්‍රේනය නොබෝ දිනෙකින් නේටෝ කඳවුරට එක්වනු ඇති බවට සැකයක් නොතිබිණ
එහි සෘජු ප්‍රථිඵලය විය හැකිවූයේ ක්‍රිමියාවේ ස්ථානගත කොට සිටි රුසියානු දකුණු දිග නාවුක බල ඇණීය කළු මුහුදේ සරණාගත තත්වයට පත් විමයි
අනිත් අතට කළු මුහුදේ කඳවුරු බැඳීමට ඇඟිලි ගනිමින් ගනිමින් සිටි නේටෝවේ තක්සේරුව වූයේ 'ජොර්ජියන්' පන්නයේ පූර්ණ ආක්‍රමණයකින් ක්‍රිමියාව ඈඳා ගැනීමට තරම් දේශපාලන ධෛර්යයක්, රාජ්‍යතාන්ත්‍රික ශාක්‍යතාවක් හෝ හමුදාමය විභවයක් රුසියාව සතු නොවන බවකි
මෙය අතිශය භයානක අවතක්සේරුවක් බව වොෂින්ටනයට පැහැදිලි වූයේ තවත් දින කීපයකට පසුවයි.
යනුකොවිච් බලයෙන් පහ කොට දින හයකට අනතුරුව එලැඹි පෙබරවාරි 28 වැනිදා ‘ආත්මාරක්ෂක බලඇණි’ (Self Defense Squads) ලෙස තමා හදුන්වාගත් සන්නද්ධ කණ්ඩායම් යුක්‍රේනය හා ක්‍රිමියාව අතර ප්‍රධාන මහා මාර්ග දෙක වසා දමා ඇතුල්වන සියළු පුද්ගලයන් හා වාහන පරීක්ෂා කිරිමට වන්හ
කෙසේ වුවද මෙය හුදෙක් නැගෙනහිර යුක්‍රේන දැඩි මතධාරීන්ගේ සීමාන්තික ක්‍රියාවක් ලෙස සැලකූ බටහිර බලවතුන් තවදුරත් වුශ්වාසය පලකලේ තත්වය පාලනය කිරීමට යුක්‍රේන රජය ස්අමත්වනු ඇති බවයි. එහෙත් එම නිගමනය නිවැරදි නොවිය හැකි බව ක්‍රිමියාවේ සිටි බීබීසී වාර්තා කරු සජීවී විකාශය ඔස්සේ සැක පහල කොට සිටියේය
සන්නද්ධ කණ්ඩායම් ක්‍රිමියාවේ පර්ලිමේන්තුව හා ගුවන් තොටුපොලවල් අසල දක්නට ලැබෙන බවට සෙම්ෆ්‍රෝපොල් නුවරින් ඔහුට ආරංචි ලෙබෙමින් තිබිණ
යුක්‍රේන හමුදා ඒකක වලට අයත් අසම්පූර්ණ නිල ඇඳුම් ඇඟ ලා සිටි ‘ආත්මාරක්ෂක බලඇණි’ බලයෙන් පහකරන ලද යනුකොවිච්ට පක්ෂපාත පොලිස් භටයන් විය හැකි බවට බොහෝ දෙනා සැක කලේ විටෙක ඔවුන් ප්‍රචණ්ඩ හා ආක්‍රමණකාරී ලෙස ලෙස හැසිරුන නිසාය
‘රුසියාව ඔබ සාදරයෙන් පිලි ගනී’ කියමින් විදේශ වාර්තා කරුවන්ට සුභ පැතූ ඔවුහු අනතුරුව ඔවුන්ගේ ගමන් මළු පරික්ෂා කරමින් කැමරා ආම්පන්න වල දත්ත ගබඩා සිය භාරයට ගත්හ
රෑබෝවන විට ඔවුන්ගෙන් ඇතමෙක් කටගොන්නක් බී ගත් ඇතැමුන් මහ මඟ කෝලම් නැටුවද, මංකොල්ලකෑම්, මිනී මැරුම් හෝ පහර දීම් කිසිවක් සිදුවූයේ නැත
මැදියම එලැඹෙන විට සියල්ල නිහඬ වූයේ කිසියම් බලගතු අදිසි හස්තයක් විසින් තත්වය පාලනය කලාක් මෙනි
නොනිදන්නවුන්ට රැය දිගුය
වාතාවරනය සන්සුන් වීම නිසා සැනසුනද, කුමකින් කුමක් වේද යන කුතුහලයෙන් නිදි වර්ජිතව සිටි විදෙස් පුවත්පත් කලාවේදීන්ට අළුයම් කාලයේ දී ඇසුනේ තම හිසට ඉහලින් දුසිම් ගණනින් පියාසර කරන හෙලිකොප්ටර් යානා වල කර්කෂ හඬයි
මේ වනවිට සිය මුල් තක්සේරුව සංශෝධනය කොට සිටි බටහිර ඔත්තු සේවා ඒජන්සි ඉදිරි දින කිහිපය තුල සෘජු රුසියන් මැදිහත් වීමක් සිදු වීමට ඉඩ ඇති බවට අනුමාන කරමින් සිටියද, ඔවුන් තදුරටත් විශ්වාස කලේ දේශපාලන ආර්ථික හා රාජ්‍යතාන්ත්‍රික හේතූන් මත ක්‍රිමියාවේ සෘජු ආක්‍රමණයක් දියත් කිරීම පුටින්ට පහසු කරුණක් නොවනු ඇති බවයි.
අපේක්ෂිත ආක්‍රමණය සඳහා රුසියානු යුද නැව් අගනුවර වරායට ලඟා වෙමින් ඇත්දැයි සොයා බැලීම පිණිස හිමිදිරි‍යේ තම හෝටල් කාමර වලින් නික්ම ආ විදේශ වාර්තා කරුවන් දුටුවේ පෙරදින දුටු අපිලිවෙලට හැඳ පැලඳගත් ‘ආත්මාරක්ෂක කන්ඩායම්’ වල සාමාජිකයන් නොවේ
ඔවුහු අතුරුදන්ව සිටියහ
ඒ වෙනුවට මුහුණු ආවරණය කොටගත් නාඳුනන සන්නද්ධ සෙබළුන් ගෙන් නගරයේ වීථි පිරී ඉතිරී තිබිණ
ලාංඡනයක් රහිත කොල පැහැති යුද නිල ඇඳුමින් සැරසී සිටි ඔවුනත නවීනතම අවි ආයුධ හා සන්නිවේදන උපකරණ තිබිණ
ඔවුහු ලහි ලහියේ නගරයේ ප්‍රධාන ගොඩනැගිලි, ගුවන් පථ, සන්නිවේදන කුළුණු හා ප්‍රවෘත්ති ආයතන අත්පත් කොට ගනිමින් සිටියහ
සියල්ල කෙරුනේ ඉතා නිහඬවය
බීබීසී වාර්තාකරු වැඩිදුරටත් වාර්තා කලේ මේ මොහොත වන නගර වැසියන් ප්‍රීතියෙන් ඉපිල යමින් සිටි බවයි. ‘වැඩිමහල් සහෝදරයා’ පැමිණ ඇතැයි වයස් ගත පුද්ගලයෙක් විදේශ මාධ්‍යකරුවන්ට පැවසූයේ ජයග්‍රාහී හඬිනි
රුසියාව සමග යලි එක්වීම ඔවුන්ගේ පැරණි සිහිනයයි
ඇතැම් ස්ථාන වල නගරයේ කෙල්ලෝ නාඳුනන සෙබළුන් හා ඡායාරූප වලට පෙනීසිටීමට පොර කෑ අතර තවත් තැනක රුසියානු ඕර්තොඩොක්ස් පල්ලියේ පූජකයන් ශුද්ධ වූ ජලය ඉසිමින් ඔවුන් පිලිගනු දක්නට ලැබිණ
මුහුණු ආවරනය කොටගත් මෙම අභිරහස් මිනිසුන් මොස්කොව් හි නියෝජිතයන් ලෙස කටයුතු කල බවට මේ වන විට කිසිවෙකුටත් රහසක් නොවුවද ඔවුන් ගේ සැබෑ අනන්‍යතාව ද තවදුරටත් නොවිසඳුන ගැටළුවක් විය
විදෙස් වාර්තා කරුවන් නැඟූ ප්‍රශ්න හමුවේ සෙල් රූ මෙන් නිසලව සිටි ඔවුන්ගෙන් පලවූ දැඩි සංයමයෙන් මෙන්ම ඔවුන් ගේ ශිල්පීය උපක්‍රම වලින් ද පෙනී ගියේ මෙම නාඳුනන සෙබළුන් සාමාන්‍ය මිලිෂියා භටයන් නොව දැඩි පුහුණුවක් ලද වෘත්තිකයන් පිරිසක් විය යුතු බවය
ඔවුන් ප්‍රකෝප කිරිම කල නොහැකි දෙයක් ලෙස පෙනින
එහෙත් රුසියාව දිගින් දිගටම කියා සිටියේ මොවුන් කුමන්තරණයට එරෙහිව නැඟී සිටි ක්‍රිමියානු දේශප්‍රේමීන් (Partisans) බවය
එදින රාත්‍රියේ මෙම ලාංඡනය රහිත අභිරහස් සෙබල කණ්ඩායම් ක්‍රිමියාව තුල ස්ථානගත කොට සිටි කුඩා යුක්‍රේන හමුදා ඒකක කිහිපය සතු කදවුරු වටකල අවස්ථාවේ ඒවායේ අණදෙන නිළධාරීහූ නිහඬවම සිය අවි ආයුධ හා බැරැක්ක භාර දුන්හ
එක්කෝ එසේ කිරීමට ඔවුනට අණ ලැබුණා විය යුතුය
නැතහොත් වෙනත් පාර්ශ්වයක් විසින් අල්ලස හෝ බිය ගැන්වීම තුලින් ඔවුන් ඊට නම්මා ගත්තා විය හැක
යුක්‍රේනයේ වෙසෙන වාර්ගික රුසියන් වරුගේ ආරක්ෂාව වෙනුවෙන් සුදුසු විටෙක හමුදා යැවීමේ බලතල ජනාධිපති වරයා වෙත පැවරීමේ විශේෂ පණතක් එදින මොස්කොව් හි ඉහල පර්ලිමේන්තුව හෙවත් ඩූමාව විසින් සම්මත කොට ගත්තාය
සිය රට ‘නිර්ලජ්ජිත’ ආක්‍රමණයකට මුහුණ දී ඇතයි එදිනම ප්‍රකාශ කල යුක්‍රේන අගමැති වරයා ඊට මුහුණ දීම සඳහා බටහිර සහාය ඇයැද සිටියේය
එහෙත් ඒ වනවිටත් ආක්‍රමණය සම්පූර්ණ වී අවසන් ව තිබිණ
එය කේ. ජී. බී පන්නයේ මෙහෙයුමක් විය
පුටින් වෘත්තිය සෝවියට් ඔත්තු සේවා නිළධාරියෙක් බව අමතක නොකල යුතුය
පැවති තත්වය විග්‍රහ කරමින් 'නිව්යෝක් ටයිම්ස්' පුවත්පත පැවසුවේ දැන් යුක්‍රේනය රුසියාවේ කරුණාව හමුවේ හැර දමා තමාගේ වැඩක් බලා ගැනීම වඩාත් ඥාණාවින්ත බවයි.
තෙසතියකට අනතුරුව පැවති ජනමතවිචාරණයේදී ක්‍රිමියානුවන් ගෙන් ගෙන් සියයට අනූ පහක් රුසියාව හා සුසංයෝග වීමට පක්ෂව ඡන්දය පාවිච්චි කලහ
එහෙත් මෙය තුවක්කු බටයෙන් විමසූ ජන මතයක් ලෙස හෙලා දුටු බටහිර ලෝකය එහි ප්‍රථිඵලය මේ දක්වාත් පිලිගැනීමට කැමති වී නැත
යුක්‍රේනයේ භෞමික අඛණ්ඩතාව උල්ලංඝන කිරීමේ චෝදනාව මත එක්සත් ජාතීන්ගේ සංවිධානයේ දී දැඩි ලෙස හෙලාදකිනු ලැබූ රුසියාවව එරෙහිව ආර්ථික සම්බාධක පණවන ලදී
එසේ වුවද මාර්තු 18 වනදා ක්‍රිමියාව නිල වශයෙන් රුසියාව හා එක් වූවාය
මේ අතර ලාංඡන රහිත නාඳුනන සොල්දාදුවෝ ක්‍රිමියාවේ වැසියන් අතර අතිශය ජනප්‍රිය වූහ
මහ ජනයා ඔවුන් හධුන්වන ලද්දේ ‘විනීත කොළ ඇඳුම් කරුවන්’ යන නමිනි
පැවති සාමකාමී වාතාවරණය තුල බරපතල රාජකාරි නොපැවරුනෙන් නිකරුනේ කාලය නාස්ති නිකරනු පිණිස දෝ සෙම්ෆ්‍රෝපොල් නුවර කොල්ලන්ට අයත් නැතිවූ පූසන් සොයා දීම වැනි සිවිල් රාජකාරි ද ඔවුන් විසින්ම ඉටු කර දෙන ලදී
එහෙත් ඔවුන්ගේ සැබෑ අනන්‍යතාවය
හිටපු ඔත්තු සේවා නිලධාරී ව්ලැදිමීර් පුටින් නිහඬව සිටියේය
ක්‍රෙම්ලිනයේ මතය වූයේ එය තවදුරටත් අදාල කරුණක් නොවන බවයි. එහෙත් මේ හදිසියේ ප්‍රාතිභූත වූ මෙම අභිරහස් කොල ඇඳූම් කරුවන් වනාහී ක්‍රිමියානු දේශප්‍රේමීන් නොව නොව පෙබරවාරි 28 දා රාත්‍රියේ ක්‍රිමියාවට ගුවනින් හෙලන ලද රුසියන් හමුදාවේ ‘ස්පෙට්නැස්’ (Spetsnaz) නැමති විශේෂ බලකායට අයත් කොමාන්ඩෝ භටයන් බව මාස කිහිපයකට පසු ඉමහත් අකැමැත්තෙන් වුව පිළිගැනීමට රුසියානු සෙනෙවි මණ්ඩලය හෙවත් ස්ටාව්කාවට (Stavka) සිදු විය
Chamara Siriwardene

යුද බිය අවුළුවමින් අවසන් ගමන් යන යුක්‍රේන කැරලි නායකයා - ඇලෙක්සැන්ඩර් සැකචෙන්කෝ

මෑත කාලයේ නැගෙනහිර යුක්‍රේනයේ ඩොනෙට්ස්ක් නගරයට වැඩිම ජන ගඟක් ගලා ආවේ පසුගිය  ඉරිදාය
එවැන්නකට නගර පරිපාලනය කොහෙත්ම සූදානමින් නොසිටියද, ඇතිවූ ප්‍රවාහන හා සැපයුම් දුෂ්කරතා පැමිණි සෙනඟ තුට්ටුවකට ගනනකට නොගත්තේ ඔවුන් එතරම්ම කම්පාවට පත්ව සිටි හෙයිනි
බටහිර සම්මතයට අනුව නැගෙනහිර යුක්‍රේනයේ අංක එකේ කැරලි නායකයා ලෙස සැලකුන 42 හැවිරිදි ඇලෙක්සැන්ඩර් සැකචෙන්කෝ තම නිවස අසල කෝපි හලක හටගත් පුපුරා ගිය අධි බලැති බෝම්බයකින් මිය යාම ඊට හේතුව විය
පිපිරීමෙන් ඔහුගේ ආරක්ෂක නිළධාරියාද මිය ගිය අසල 12 දෙනෙක් තුවාල ලැබූහ
නගර අධිකාරීන්  පවසන්නේ නගරයේ බැලේ ශාලාවේ තැන්පත් කල  ජනාදරයට පත් කැරලි නායකයාගේ  අවමංගල්‍යයට සහභාගී වීම සඳහා පැමිණි පිරිස එක්  ලක්ෂ විස් දහසකට අධික බවය
විදුලි කාර්මිකයකු වූ සැකචෙන්කෝ නැගෙනහිර යුක්‍රේන විමුක්ති ව්‍යාපාරයට එක් වූයේ 2010 දීය
වාර්ගික රුසියානුවන් බහුතරයක් වෙසෙන මෙම ප්‍රදේශවල ජනයාගේ මූලික ඉල්ලීම් නම් ව්‍යවස්ථාව මගින් තම භාෂාව හා සෝවියට්  සංස්කෘතික අංග පවත්වාගෙන යාමේ නිදහසත්, 1942 දොන්  නිම්නයේදී නාසි ආක්‍රමණිකයාට එදිරිව රතු හමුදාව ලද ශ්‍රේෂ්ඨ ජයග්‍රහණය මත පදනම් වූ තම ඓතිහාසික හැඟීම් වලට ගරු කල යුතු බවට කොන්දේසියත්ය
කෙසේ වුවද බටහිර රටවල් යුක්‍රේන අර්බුදය දකින්නේ ත බටහිර දේශ සීමා වල ආවරණ රාජ්‍ය පිහිටිවීමේ සම්ප්‍රදායික ක්‍රෙම්ලින් උපක්‍රමයේ තවත් පියවරක් ලෙසය
බටහිර සම්බාධක නොතකා යුක්‍රේන කැරළිකරුවන්ට යුද ආධාර දීමට පුටින් ගත් තීරණය නේටෝව හා ඇමෙරිකාව දශක එකහමාරක පවත්වාගෙන ගිය ආධිපත්‍යයයේ අවසානය ලෙස සැලකේ. 
සැකචෙන්කෝ ඝාතනය දැඩි ලෙස හෙලාදුටු රුසියානු ජනාධිපති පුටින් මෙය සාහසික අපරාධයක් බව ප්‍රකාශ කලේය
රුසියානු විදේශ ඇමති ලැව්රොව් අනතුරු ඇගවූයේ මේ ඝාතනය හේතුවෙන් මින්ස්ක් හි පැවැත්වීමට නියමිතව තිබූ සාම සාකච්ඡා නොපැවැත්වෙනු ඇති බවය
අවමංගල්‍යයට සහභාගී වීම සඳහා සුප්‍රකට ක්‍රිමියානු නීතිපතිනි නතාලියා පොක්ලෙන්ස්කයා ද පැමින සිටියාය
මැදහත් රාජ්‍යතාන්ත්‍රික ආරංචි මාර්ග සැක කරන්නේ පසුගිය දා හෙල්සින්කි නුවර සාකච්ඡා තුලදී සිරියාවේ ඊශ්‍රායල අවශ්‍යතා රැකදීමේ කොන්දේසියක් ලෙස යුක්‍රේන අර්බුදයෙන් ඉවත් වීමට ට්‍රම්ප් එකඟ වීමෙන් අමනාපයට පත් කියෙව් රජය  මෙම ඝාතනය සිදු කරන්නට ඇති බවය
එහෙත් කියෙව් බළධාරීහූ එය ප්‍රතික්ෂෙප කරති
ඔවුන් පවසන්නේ මෙය කැරලි කරුවන් ගේ අභ්‍යන්තර පාර්ශ්ව අතර ගැටුමක ප්‍රතිඵලයක් බවය
2014 නැගෙනහිර යුක්‍රේනයේ වෙනම 'සෝවියට්' මොඩල රා‍ජ්‍යයක් ප්‍රකාශ කල කැරලි කරුවන්ගේ ප්‍රධාන අනුග්‍රාහකයා වන්නේ රුසියාවයි. එහෙත් උග්‍ර ස්ලාව් වාදී දකුණු ඔටේසියාව හැර සෙසු රටවල් මෙම රාජ්‍යය නිළ වශයෙන් පිළිගෙන නොමැත
එම වසරේ අගෝස්තුවේදී  යුක්‍රෙන රජයේ හමුදා මෙම කලාපය අත්පත් කොටගැනීමට උත්සහ කලද රුසියානු අවිවලින් සන්නද්ධව සිටි කැරලි කරුවන් අතින් ඔවුහු සමූල ඝාතනය වූහ
රුසියාව ඔවුනට ටී 64 යුද ටැංකි හා 'ඉග්ලා' මිසයිල සපයන බව කියෙව් බලධාරීන් චෝදනා කරයි
2015 ඩෙබස්ට්ලාවා දුම්රිය මංසන්ධියේ දරුණු  සටනින් යුක්‍රේන භටයන් 2800ක් කැරලි කරුවන් විසින් සිරභාරයට ගනු ලැබීමෙන් පසු යුක්‍රේන රජය මෙය ත්‍රස්ත පාලන ප්‍රදේශයක් ලෙස වර්ග කලේය
මෙම සටනට කැරලි හමුදාවේ මේජර් ජනරාල් වරයකු ලෙස අණදුන් සැකචෙන්කෝ සතුරු වෙඩි පහරකින් තුවාල ලැබීය
ඝාතනයට ලක්වන විට නොනිල ඩොනෙට්ස්ක් ජනරජයේ අගමැති ලෙස කටයුතු කලේ ද ඔහුය
සාමාන්‍යයෙන් අපරීක්ෂාකාරී ලෙස  නගරයේ නිතර සක්මන් කිරීම පුරුද්දක් කොට ගෙන සිටි ඔහු තම ශරීරාක්ෂක බල ඇණියද බොහෝ දුරට අඩු කලේ එය අගමැති වරයා ලෙස දේශපාලනය කිරිමට බාධාවක් ලෙස හඟිමිනි
ඉදිරි සාකච්ඡා වට වලින් අනතුරුව නැගෙනහිර යුක්‍රේනයේ නිළ තත්වය ලෝකය පිළි ගනු ඇතැයි අපේක්ෂා කල ඔහු තමා පැතූ සාමය උදාවූ වහා තම රට 'එමිරේට්ස්' දේශය වැනි පොහොසත් රටක් කරව්මෙහි ලා සිහින දුටුවේය
යුක්‍රේනයේ විශාලතම ගල් අඟුරු ආකර ඇත්තේ කැරලි පාලන පෙදෙස් තුලය
රුසියානුවෝ ඔවුනට ගෑස් හා අවි නොඅඩුව සපයති
මෙම ඝාතනය නිසා සාම වෑයම අඩාල වුවහොත් යුක්‍රේන රජයට බටහිර ආධාර රහිතව එහි ප්‍රථිපලයට මුහුණ දීමට සි්දුවන බව බටහිර මාධ්‍යවල පවා අදහසයි
තම සගයා මරා දැමූවනට ක්‍රෙම්ලිනය සමාව නොදෙනු ඇත
ඇලෙක්සැන්ඩර් සැකචෙන්කෝ ගේ සිරුර ඉරිදා ලෙනින්ස්කි දිස්ත්‍රික්කයේ දී   සුවහසක් සෝ සුසුම් මැද   මිහිදන් කෙරුනේ කැරලි කරුවන්ගේ කාලතුවකුකු හෝවිට්සර් හා ග්‍රාඩ් රොකට් වෙඩි මුර ආචාර මැදය
මෙම අවමංගල ගිණි කෙලිය තවත් මහා යුද්ධයක පෙර නිමිති වනු නොවනු ඇතයි බටහිර මාධ්‍යවල පැතුමයි
ජනාධිපති පුටින්ගේ පෞද්ගලික සහායක ව්ලැඩිස්ලාව් සුර්කොව්ගේ නිවේදනය
" ඔහුගේ හැම උපන්දිනයකද් මෙන්ම මම මේ දුක්බර මොහොතේ දීද නැවත කියන්නේ ඔබ වීරයෙක් වගේම ඔබේ මිතුරා වීමට ලැබීම මට භාග්‍යයක්
සාෂා (ඇලෙක්සැන්ඩර් යන නමට කෙටි යෙදුම) ඔබ හැමවිටම ඉක්මන් වුනා වැඩියි
නිතරම ඔබ පතල් වලට ගොවිපොලවලට පාසල් වලට යන්න පමනට වඩා ඉක්මන් උනා
අප හැර යන්නත්  ඔබ ඒ වගේම ඉක්මන් උනා
සහෝදරයා, ඔබට සුභ ගමන්
" සුර්කොව් උග්‍ර සර්ව-ස්ලාව් වාදියෙකු ලෙස  සැලකෙන අතර ජනාධිපති වරයා රාජ්‍යතාන්ත්‍රික මට්ටමින් පල නොකෙරෙන පෞද්ගල්ක මතය ඔහු හරහා එලි දැක්වෙන බවට පිළි ගැනීමක් ඇත)

Chamara Siriwardene
පන්ඛුරී අවස්ථී  (උපත 1991 මාර්තු 31) යනුවෙන් හැඳින්වෙන්නේ ඉන්දියානු රූපවාහිනී සහ චිත්‍රපට නිළියකි
ඇය වඩාත් ප්‍රසිද්ධියට පත් වූයේ රෂියා සුල්තාන් කතාමාලාවේ රෂියා, යේ රිෂ්තා ක්‍යා කෙහ්ලාතා හේ කතාමාලාවේ වේදිකා සහ සූර්යපුත්‍ර කර්ණ් හි ද්‍රෞපදී ලෙස ඇය නිරූපණය කළ චරිත නිසායි
මුල්කාලීන දිවිය
අවස්ථී උපත ලැබූයේ 1991 මාර්තු 31 දින ලක්නව් හි ය
ඇය දිල්ලියෙහි හැදීවැඩුණත්, අලෙවිකරණ ක්ෂේත්‍රයේ රැකියාවක් සඳහා පසුව බැංගලෝරය වෙත සංක්‍රමණය වූවා ය
පසුව 2014 දී රංගන වෘත්තිය උදෙසා ඇය මුම්බායි වෙත පැමිණියා ය
වෘත්තිය 
පන්ඛුරී අවස්ථී එම්ටීවී ෆනා දෙවන කථාවාරයේ සෙහෙර් ලෙස චරිත නිරූපණය කළා ය
පසුව ඇය ඇන්ඩ්ටීවී නාලිකාවේ ඓතිහාසික රූපවාහිනී කතාමාලාවක් වූ රෂියා සුල්තාන් තුළ ඇය රෂියා සුල්තාන්ගේ චරිතය නිරූපණය කළා ය
එසේම මිත්‍යාමය නාට්‍යයක් වූ සූර්යපුත්‍ර කර්ණ් තුළ ඇය ද්‍රෞපදීගේ චරිතය නිරූපණය කළා ය
2017 දී, ඇය ස්ටාර් ප්ලස් නාලිකාවේ වැඩසටහනක් වූ ක්‍යා කුසූර් හේ අමලා කා
හි අම්ලාගේ චරිතය නිරූපණය කළා ය
මෙය Fatmagül'ün Suu Ne
නම් ප්‍රකට තුර්කි වැඩසටහනේ ප්‍රතිනිර්මාණයකි
2019 දී ඇය, කලර්ස් ටීවි නාලිකාවේ කෝන් හේ
හි පෝලෝමා / අන්වේෂා ලෙස කථාංගික චරිත නිරූපණයෙහි යෙදුණා ය
පසුව ඇය ඇන්ඩ් ටීවී හි ලාල් ඉෂ්ක් හි රංගනයෙහි යෙදුණා ය
2019 ජූනි සිට 2020 ජනවාරි තෙක් ඇය ස්ටාර් ප්ලස් නාලිකාවේ යේ රිෂ්තා ක්‍යා කෙහ්ලාතා හේ නාට්‍යයේ වේදිකා අගර්වාල් නම් චරිතය නිරූපණය කළා ය
එම නාට්‍යය එකල වඩාත්ම නැරඹූ වැඩසටහන් 5 අතර විය
අවස්ථී හින්දි සිනමාව වෙත පිවිසියේ ශුභ් මංගල් ස්‍යාදා සාව්ධාන් චිත්‍රපටය තුළිනි
එය 2020 පෙබරවාරි 21 දින මුදාහැරිණි
පෞද්ගලික දිවිය
2017 ඔක්තෝබරයේ දී, අවස්ථී ගෞතම් රෝඩ් සමග විවාහ ගිවිසගත්තා ය
2018 පෙබරවාරියේ අල්වාර් හි දී ඔවුහු විවාහ වූහ
රංගන දායකත්වය

රූපවාහිනිය

චිත්‍රපට

සටහන්

ආශ්‍රේයයන්

1991 උපත්
ජීවත්වන්නෝ
ඉන්දියානු සෝප් ඔපෙරා නිළියෝ
ඉන්දියානු රූපවාහිනී නිළියෝ
ලක්නව් හි ජනයා
මුම්බායි හි නිළියෝ
ශ්‍රී ලංකාවේ බස් අංශය ගත්කල රාජ්‍ය අංශය හා පෞද්ගලික යන දෙඅංශයම එක්ව සිදුනරයි
මේ සඳහා පෞදිගලික අ‘ශය රාජ්‍ය අ‘ශයට වඩා වැඩි නැඹුරුවක් දක්වයි.
නිකවැරටිය අධ්‍යාපන කොට්ඨාශය් පාසල් 
ලැයිස්තුව
සර්ෂා උනා රෝනාන් (
උපත 1994 අප්‍රේල් 12) යනුවෙන් හැඳින්වෙන්නේ අයිරිෂ් නිළියකි
නවයොවුන් වියේ සිටම ඓතිහාසික නාට්‍ය චිත්‍රපටවල චරිත නිරූපණය හේතුවෙන් කීර්තියට පත් ඇය, ගෝල්ඩන් ග්ලෝබ් සම්මානයක්, ඇකඩමි සම්මාන නිර්දේශ හතරක්න්සහ බ්‍රිතාන්‍ය ඇකඩමි චිත්‍රපට සම්මාන නිර්දේශ පහක් ඇතුළු සම්මාන සහ නිර්දේශ ගණනාවක් හිමිකරගෙන තිබේ
රංගන දායකත්වය

චිත්‍රපට

රූපවාහිනිය

සංගීත වීඩියෝ

වේදිකා

සම්මාන සහ නිර්දේශ

ආශ්‍රේයයන්

බාහිර සබැඳි

 
 

1994 උපත්
21වන සියවසේ අයිරිෂ් නිළියෝ
ජීවත්වන්නෝ
කේට් එලිසබෙත් වින්ස්ලෙට්  (
උපත 1975 ඔක්තෝබර් 5) යනුවෙන් හැඳින්වෙන්නේ ඉංග්‍රීසි නිළියකි
ඇය වඩාත්ම ප්‍රකටව ඇත්තේ ස්වාධීන චිත්‍රපටවල, විශේෂයෙන්ම ඓතිහාසික නාට්‍ය චිත්‍රපටවල ඇය නිරූපණය කළ චරිත නිසායි
වින්ස්ලෙට් සම්මාන ගණනාවක් හිමිකරගෙන ඇති අතර, ඒ අතර බ්‍රිතාන්‍ය ඇකඩමි චිත්‍රපට සම්මාන තුනක් සහ ගෝල්ඩන් ග්ලෝබ් සම්මාන හතරක් ද වන අතර, ඇය ඇකඩමි, එමී, සහ ග්‍රැමී සම්මාන ත්‍රිත්වයම ලද ශිල්පීන් අතලොස්ස අතුරින් අයකු ද වේ
ආශ්‍රේයයන්

බාහිර සබැඳි

 
 
 

21වන සියවසේ ඉංග්‍රීසි නිළියෝ
1975 උපත්
බර්ක්ෂයර් හි නිළියෝ
ඕටිසම් ක්‍රියාකාරීන්
ඉංග්‍රීසි චිත්‍රපට නිළියෝ
අයිරිෂ් සම්භවයක් සහිත ඉංග්‍රීසි ජනයා
කල්කි කේක්ලන් (
උපත 1982 ජනවාරි 10) යනුවෙන් හැඳින්වෙන්නේ ප්‍රංශ-ඉන්දියානු නිළියක සහ ලේඛිකාවකි
හින්දී චිත්‍රපට ක්ෂේත්‍රයේ ගතානුගතිකත්වයෙන් තොර වූ රංගන දායකත්වය හේතුවෙන් ප්‍රසිද්ධියට පත් ඇය, ජාතික චිත්‍රපට සම්මානයක්, ෆිල්ම්ෆෙයාර් සම්මානයක්, සහ ස්ක්‍රීන් සම්මාන ද්විත්වයක් ඇතුළු සම්මාන ගණනාවක් හිමිකරගෙන තිබේ
ප්‍රංශ පුරවැසියකු වුව ද, ඇය සිය ජීවිත කාලයෙන් වැඩි කලක් වාසය කොට තිබෙන්නේ ඉන්දියාවේ ය
ඉන්දියාවේ පොණ්ඩිචෙරියෙහි දී ප්‍රංශ මාපියන්ට දාව උපන් කේක්ලන්, කුඩා කල සිටම රංගනයට යොමුවූවා ය
ලන්ඩන් විශ්වවිද්‍යාලයේ ගොල්ල්ඩ්ස්මිත්ස් වෙතින් නාට්‍යකරණය හැදෑරූවා ය
ඉන්දියාවට නැවත පැමිණීමෙන් පසුව, ඇය සිය ප්‍රථම සිනමා නිර්මාණයට දායක වූයේ චන්දා ලෙසින් 2009 දේව්
ඩී චිත්‍රපටය හරහා ය
එහි රංගනය වෙනුවෙන් ඇයට හොඳම සහාය නිළිය සඳහා ෆිල්ම්ෆෙයාර් සම්මානය හිමි විය
අනතුරුව ඇය, සින්දගී නා මිලේගී දෝබරා (2011) සහ යේ ජවානී හේ දීවානී (2013) නම් වූ සාර්ථක ප්‍රහසන චිත්‍රපට ද්විත්වයට දායක වූ අතර, ඒ අවස්ථා දෙකෙහි දී ම ඇය හොඳම සහාය නිළිය සඳහා වූ ෆිල්ම්ෆෙයාර් සම්මානය උදෙසා නිර්දේශ විය
කේක්ලන් තිර රචන ක්ෂේත්‍රය වෙත පිවිසියේ 2011 අපරාධ සංත්‍රාස චිත්‍රපටයක් වූ දැට් ගර්ල් ඉන් යෙලෝ බූට්ස් හරහා ය
එහි ප්‍රධාන චරිතය ද නිරූපණය කළේ ඇය විසිනි
ඒක් ථී දායන් (2013) නම් අධිස්වාභාවික සංත්‍රාස චිත්‍රපටය සහ ගලී බෝයි (2019) වැනි වානිජමය චිත්‍රපටවලට තවදුරටත් සිය දායකත්වය ලබාදුන්නා ය
එසේම වේටිං (2015) සහ රිබන් (2017) වැනි ස්වාධීන චිත්‍රපටවල ඇය පෙන්වූ රංගන ප්‍රතිභාව වර්ණනාවට පාත්‍ර විය
මාර්ගරිටා විත් අ ස්ට්‍රෝ (2014) නම් යොවුන් චිත්‍රපටය තුළ මස්තිෂ්ක අංශභාගයෙන් පෙළෙන යුවතියකගේ චරිතය නිරූපණය වෙනුවෙන් ඇයට ජාතික චිත්‍රපට සම්මානයක් ද හිමි විය
චිත්‍රපට දායකත්වය

සම්මාන

ආශ්‍රේයයන්

බාහිර සබැඳි

 
 

1982 උපත්
21වන සියවසේ ප්‍රංශ නිළියෝ
21වන සියවසේ ප්‍රංශ ලේඛිකාවෝ
21 වන සියවස තුළ ඉන්දියානු නිළියෝ
හින්දි සිනමාවේ නිළියෝ
ජීවත්වන්නෝ
ආශා කේළුණ්ණි (උපත 1966 ජූලි 8), හෙවත් වඩාත් ප්‍රකටව රේවතී යන වේදිකා නාමයෙන් හැඳින්වෙන්නේ ඉන්දියානු චිත්‍රපට නිළියක සහ අධ්‍යක්ෂකවරියකි
ඇය වඩාත්ම ප්‍රසිද්ධියට පත්ව ඇත්තේ දෙමළ සහ මලයාලම් සිනමාවෙහි ඇගේ දායකත්වය නිසායි
ඇය වෙනස් ප්‍රවර්ග තුනක් යටතේ ජාතික චිත්‍රපට සම්මාන ත්‍රිත්වයක් සහ ෆිල්ම්ෆෙයාර් අවෝඩ්ස් සවුත් සම්මාන නවයක් ඇතුළු සම්මාන ගණනාවක් හිමිකරගෙන තිබේ
80 සහ 90 දශකවල දෙමළ, තෙලිඟු සහ මලයාලම් භාෂා තුනෙන්ම හොඳම නිළියට හිමි ෆිල්ම්ෆෙයාර් සම්මානය හිමිකරගත් එකම දකුණු ඉන්දියානු නිළිය රේවතී ය
එහි දී ඇය පිට පිට තෙවරක්ම හොඳම දෙමළ නිළියට හිමි සම්මානය දිනාගෙන තිබීම සුවිශේෂී වේ
ආශ්‍රේයයන්

බාහිර සබැඳි

 
 
 

ජීවත්වන්නෝ
දෙමළ සිනමාවේ නිළියෝ
සායානි ගුප්තා (උපත 1985 ඔක්තෝබර් 9) යනුවෙන් හැඳින්වෙන්නේ හින්දි චිත්‍රපටවල පෙනීසිටින ඉන්දියානු චිත්‍රපට නිළියකි
ඉන්දියාවේ චිත්‍රපට සහ රූපවාහිනී ආයතනය වෙතින් උපාධිය ලද ඇය, චිත්‍රපට රංගනයට පිවිසියේ 2012 දී සකන්ඩ් මැරේජ් ඩොට් කොම් තුළිනි
ෆෑන් (2016), ජොලී එල්එල්බී 2 (2017) සහ ආටිකල් 15 (2019) යන චිත්‍රපටවල ඇය සහාය චරිත නිරූපණය කොට තිබේ
මාර්ගරිටා විත් අ ස්ට්‍රෝ චිත්‍රපටයෙහි ඇය ඛානුම් නම් පාකිස්තානී-බංග්ලාදේශී අන්ධ සමලිංගික තරුණියකගේ චරිතය නිරූපණය කළේ කල්කි කේක්ලන් සමඟිනි
මුල්කාලීන දිවිය
ගුප්තා උපත ලැබූයේ 1985 ඔක්තෝබර් 9 දින බටහිර බෙංගාලයේ කල්කටාවේ (වර්තමාන කොල්කතා) ය
ඇය ඉන්දියාවේ චිත්‍රපට සහ රූපවාහිනී ආයතනයේ උපාධිධාරිනියක වේ
රංගන දායකත්වය

චිත්‍රපට

වෙබ් කතාමාලා

කෙටි චිත්‍රපට

ගායනය
ගායිකාවක ලෙසින් ඇය "කහාබ් තෝ" නම් ගීතයක් ආටිකල් 15 චිත්‍රපටය උදෙසා ගායනය කළා ය
එසේම ෆෝ මෝ ශොට්ස් ප්ලීස් හි පසුබිම් ගායනය සඳහා ද දායක වූවා ය
ආශ්‍රේයයන්

බාහිර සබැඳි

ඉන්දියානු චිත්‍රපට නිළියෝ
හින්දි සිනමාවේ නිළියෝ
ජීවත්වන්නෝ
1985 උපත්
මාර්ගරිටා විත් අ ස්ට්‍රෝ යනුවෙන් හැඳින්වෙන්නේ ශෝනාලි බෝස් විසින් අධ්‍යක්ෂණය කළ 2014 ඉන්දියානු හින්දි-භාෂා නාට්‍ය චිත්‍රපටයකි
මෙහි ප්‍රධාන චරිත නිරූපණය කරන කල්කි කේක්ලන් සිය උසස් අධ්‍යාපනය සඳහා ඇමරිකාව වෙත පැමිණෙන මස්තිෂ්ක අංශභාගයෙන් පෙළෙන ඉන්දියානු තරුණියකගේ චරිතය රඟ දක්වයි. එහි ඇගේ අන්ධ පෙම්වතියගේ චරිතය නිරූපණය කරන්නේ සායානි ගුප්තා විසිනි
රේවතී, කුල්ජීත් සිංහ්, සහ විලියම් මෝස්ලී මෙහි සහාය චරිත නිරූපණය කරති
බෝස් සහ වයාකොම්18 මෝෂන් පික්චර්ස් සහයෝගීත්වයෙන් නිෂ්පාදනය කළ, මාර්ගරිටා විත් අ ස්ට්‍රෝ රචනා කරන ලද්දේ බෝස් සමඟ නීලේශ් මණියාර් විසිනි
මෙම චිත්‍රපටය තුළින් ලිංගිකත්වය, ආබාධිත අයිතිවාසිකම්, ස්වයං-ප්‍රේමය, සහ ස්වයං-පිළිගැනීම වැනි සංකල්පයන් නිරූපණය වේ
චරිත නිරූපණය 
මෙහි නම් පෙළ රොට්න් ටොමැටෝස් වෙතින් උපුටා ගැනිණි
කල්කි කේක්ලන්, ලේලා කපූර් ලෙස
 රේවතී, ශුභාංගිනී කපූර් ලෙස
 සායානි ගුප්තා, ඛානුම් ලෙස
 කුල්ජීත් සිංහ්, ලේලාගේ පියා ලෙස
 හුසේන් දලාල්, ධෲව් ලෙස
 විලියම් මෝස්ලී, ජාරඩ් ලෙස
 මල්හාර් ඛුෂූ, මෝනු ලෙස
 ටෙන්සින් දල්හා, නිමා ලෙස
 ශුචි ද්වීවේදී, සමීරා ලෙස
 ඩූග් ප්ලෝට්, රොබ් ලෙස
 ජෙනිෆර් සිල්වර්ස්ටයින්, නැන්සි ලෙස
 මාර්කෝ ටොරියානි, චාර්ල්ස් ලෙස

ආශ්‍රේයයන්

බාහිර සබැඳි 
 
 
 
 මාර්ගරිටා විත් අ ස්ට්‍රෝ  සඳහා ෆ්‍රේම්ලයින් හි ඇති විස්තර 

2014 චිත්‍රපට
2010 දශකයේ හින්දි-භාෂා චිත්‍රපට
2014 එල්ජීබීටී-සම්බන්ධ චිත්‍රපට
ඉන්දියානු චිත්‍රපට
බීටීඑස් (BTS) (කොරියානු භාෂාවෙන්
방탄소년단 (බැන්ග්ටන් සොන්යොන්ඩැන්), බැන්ග්ටන් බොයිස් (Bangtan Boys) ලෙසද හැඳින්වේ
මෙම සංගීත කණ්ඩායම 2010 හි පිහිටුවන ලද සහ 2013 හි බිග් හිට් එන්ටටෙයිට්මන්ට් (Big Hit Entertainment) යටතේ ආරම්භ කරන ලද දකුණු කොරියානු පිරිමි සංගීත කණ්ඩායමකි
සංගීත කණ්ඩායම ආරම්භයේදී හිප් හොප් (Hip Hop) සංගීත කණ්ඩායමක් වූ ඔවුන්ගේ සංගීත විලාසය මේ වන විට පොප් (Pop), ඉඩිම් (EDM), ආර්&බි (R&B) ඇතුළු ප්‍රභේද රැසක් යටතේ විහිදි ඇත
ජින් (Jin), සුගා (Suga), ජේ හෝප් (J-Hope), ආර්එම් (RM), ජිමින් (Jimin), වි (V), and ජන්ග්කුක් (Jungkook) යන සාමාජිකයින්ගෙන් සමන්විත ඔවුන්ගේම නිමැවුම් බොහොමයක් පාසල් වියේ තාරුණ්‍යයේ කරදර සහ වැඩිවිය පැමිණීම, අහිමි වීම, තමාට ආදරය කිරීම සහ පුද්ගලවාදය ගැන සාකච්ඡා කරයි
2013 දී ඔවුන්ගේ පළමු ඇල්බමය වන 2 Cool 4 Skool නිකුත් කර අතර, බීටීඑස් (BTS) ඔවුන්ගේ පළමු කොරියානු භාෂා චිත්‍රාගාර ඇල්බමය වන Dark & Wild සහ පළමු ජපන් භාෂා චිත්‍රාගාර ඇල්බමය වන Wake Up 2014 දී නිකුත් කරන ලදී
ඔවුන්ගේ දෙවන කොරියානු චිත්‍රාගාර ඇල්බමය වන Wings (2016 යේදී), පිටපත් මිලියනයක් අලෙවි කළ අතර එය ඔවුන් පිටපත් මිලියනයක් අලෙවි කළ පළමු අවස්ථාව විය
2017 වන විට, BTS ගෝලීය සංගීත වෙළඳපොළට ඇතුළු වුණේ ය
ඔවුන් ඔවුන්ගේ "Mic Drop" ගීතය සඳහා ඇමරිකාවේ පටිගත කිරීමේ කර්මාන්ත සංගමය (RIAA) වෙතින් සහතිකයක් ලබා ගත් පළමු කොරියානු සංගීත කණ්ඩායම මෙන්ම ඔවුන්ගේ චිත්‍රාගාර ඇල්බමය වන Love Yourself
Tear US Billboard 200 හි ඉහළ ස්ථානයක් ලබා ගත් පළමු කොරියානු සංගීත කණ්ඩායම බවට පත්විය
Answer (2018) RIAA විසින් ප්ලැටිනම් සහතික කළ පළමු කොරියානු ඇල්බමය ද විය
2020 දී, බීටීඑස් (BTS) Billboard Global 200 සහ US Billboard Hot 100 හි ඔවුන්ගේ "ඩයිනමයිට්" ගීතය සමඟ අංක එකට පැමිණි පළමු දකුණු කොරියානු සංගීත කණ්ඩාය බවට පත් විය
බීටීඑස්  (BTS) යනු දකුණු කොරියානු ඉතිහාසයේ වැඩියෙන්ම අලෙවි වූ කලාකරුවා වන අතර ඔවුන්ගේ චිත්‍රාගාර ඇල්බමය Map of the Soul
7 (2020) දකුණු කොරියාවේ වැඩියෙන්ම අලෙවි වන ඇල්බමය විය
බීටීඑස් (BTS) ලබා ඇති සම්මාන අතරට ඇමරිකානු සංගීත සම්මාන නවයක්, බිල්බෝඩ් සංගීත සම්මාන 12 ක්, ගෝල්ඩන් ඩිස්ක් සම්මාන 24 ක් සහ ග්‍රැමී සම්මාන දෙකක් ඇතුළත් වේ
ඔවුන් ලව් මයිසෙල්ෆ් (Love Myself) හි ප්‍රචණ්ඩත්වයට එරෙහි ව්‍යාපාරය පිහිටුවීමට යුනිසෙෆ් සමඟ හවුල් වී, එක්සත් ජාතීන්ගේ මහා මණ්ඩලයේ සැසි තුනක් අමතමින්, කොරියානු සංස්කෘතිය ව්‍යාප්ත කිරීම සඳහා ඔවුන්ගේ දායකත්වය වෙනුවෙන් දකුණු කොරියානු ජනාධිපතිවරයාගෙන් සංස්කෘතික කුසලතා තනතුර ලබා ගත් ලාබාලතම ප්‍රතිලාභීන් බවට පත්විය
Time's ජාත්‍යන්තර සඟරාවේ "Next Generation Leaders" ලෙසින් සහ "Princes of Pop" ලෙසින් නම් කරන ලද BTS අන්තර්ජාලයේ වඩාත්ම බලගතු පුද්ගලයින් 25 දෙනාගේ (2017-2019) සහ ලෝකයේ වඩාත්ම බලගතු පුද්ගලයින් 100 දෙනාගේ ලැයිස්තුවේ ද සිට ඇත
නම 
බීටීඑස් (BTS) යනු කොරියානු වාක්‍ය ඛණ්ඩය වන  බැන්ග්ටන් සෙන්යොඇන්ඩන් (Bangtan Sonyeondan) (කොරියානු
防彈少年團) යන වචනය වන අතර තේරුම "වෙඩි නොවදින බාලදක්ෂයින්" යන්නයි
ජපානයේ, ඔවුන් බෝඩාන් ෂෝනේඇන්ඩන් (Bōdan Shōnendan) (防弾少年団) ලෙස හැඳින්වේ
වෘත්තීය

2010-2014
පිහිටුවීම සහ මුල් වසර කිහිපය 
බිග් හිට් එන්ටර්ටේන්මන්ට් (Big Hit Entertainment) හි ප්‍රධාන විධායක නිලධාරී බැන්ග් සි-හ්යුක් (Bang Si-hyuk) විසින් සෝල් හි සංගීත ක්ෂේත්‍රයේ ප්‍රසිද්ධ වූ රැප් ගායකයෙකු වන ආර්එම් (RM) (කිම් නම්ජූන්) (Kim Namjoon) වටා හිප් හොප් කණ්ඩායමක් පිහිටුවීමට අවශ්‍ය වීමෙන් 2010 දී බීටීඑස් (BTS) පිහිටුවන ලදී
බීටීඑස් (BTS) මුලින් YG එන්ටර්ටේන්මන්ට් හි 1TYM ට සමාන හිප් හොප් කණ්ඩායමක් විය යුතු විය
බීටීඑස් (BTS) නිර්මාණය කිරීමෙන් පසු, 1990 ගණන්වල ජනප්‍රිය වූ Seo Taiji and Boys වැනි සමූහයක් නිර්මාණය කිරීමට බැන්ග් සි-හ්යුක් (Bang Si-hyuk) තීරණය කළේය
ඔවුන්ගේ 2013 මංගල දර්ශනයට මාස හයකට පෙර, ඔවුන් විවිධ සමාජ මාධ්‍ය වෙබ් අඩවි වල පෙනී පටන් ගත් අතර YouTube සහ SoundCloud හි අවධානය දිනා ගැනීමට පටන් ගත්හ
සංගීත කණ්ඩායමේ සාමාජිකයින් එකට ජීවත් වූ අතර, දිනකට පැය 15 ක් දක්වා පුහුණුවීම් කළ අතර, 2013 දී කුඩා පිරිසක් ඉදිරියේ ප්‍රථම වරට රඟ දැක්වීය
2013 ජූනි 12 වෙනිදා, බීටීඑස් (BTS) විසින් ඔවුන්ගේ මංගල තනි ඇල්බමය වන 2 Cool 4 Skool නිකුත් කරන ලද අතර එය ප්‍රධානතම ගීතය වන "No More Dream" සමඟින් සැලකිය යුතු ආරම්භයක් ලබා ගත්හ
මෙම ඇල්බමය දකුණු කොරියාවේ Gaon සංගීත ප්‍රස්ථාරයේ මුල් පස් දෙනා අතරට පැමිණියේය
2 Cool 4 Skool හි, BTS විසින් 1980-90 ගණන්වල පැරණි හිප-හොප් ශබ්දයක් භාවිතා කරන ලදී
කැතී ස්ප්‍රින්කෙල් බීටීඑස් (BTS) පිළිබඳ ඇගේ පොතේ පවසන පරිදි, එම ගීතය "මාපිය අපේක්ෂාවන් හමුවේ යෞවනයන්ගේ කනස්සල්ල පිළිබඳ අවධානය යොමු කරයි
තනි ඇල්බමය නිකුත් කිරීමෙන් පසුව කොරියානු සංගීත සංදර්ශන කිහිපයක පෙනී සිටියේය
"No More Dreams" යනු "රටේ අධ්‍යාපන ක්‍රමය සමඟ කොරියානු යෞවනයන්ගේ කලකිරීම් පිළිබඳ ගීතයකි", ඔහු ප්‍රකාශ කළේ, උතුරු ඇමරිකාවේ සහ යුරෝපයේ තරුණයින් අතර රසික පිරිසක් ගොඩනැගීමට ඔවුන්ට මේ උපකාර කළ බවයි. ඔවුන් දකුණු කොරියානු සමාජයේ සහ වෙනත් තැන්වල තහනම් යැයි සැලකෙන මාතෘකා පිළිබඳ ගීත කිරීමට ඔවුන් බිය වූයේ නැත
වසර අවසානයේදී, BTS දකුණු කොරියාවේ වසරේ නව කලාකරු සම්මාන කිහිපයක් සමඟින් පිළිගැනීමට ලක් විය
2014–2017

Skool Luv Affair සහ පළමු ප්‍රසංග චාරිකාව 
බීටීඑස් (BTS) Skool Luv Affair ඇල්බමය 2014 පෙබරවාරි මාසයේදී නිකුත් කරන ලදී
මෙම නිකුතුව Gaon ඇල්බම ප්‍රස්ථාරයේ ඉහලට ගිය අතර, සහ Billboard's World Albums Chart හි ප්‍රථම වරට පෙනී සිටි අතර, එය තුන්වන ස්ථානයට පත් විය
"Boy in Luv" සහ "Just One Day" Skool Luv Affair ඇල්බමයේ කේවල ගීත 2 විය
Skool Luv Affair ඇල්බමය මුදා හැරීමෙන් පසුව, බීටීඑස් (BTS) ඔවුන්ගේ පළමු රසික හමුව සෝල් හිදී පැවැත්වීය
2014 ජූලි මාසයේදී, බීටීඑස් (BTS) විසින් බටහිර හොලිවුඩයේ ප්‍රසංගයක් පැවැත්වූවේය
2014 අගෝස්තු මාසයේදී, බීටීඑස් (BTS) විසින් ඔවුන්ගේ ප්‍රථම කොරියානු චිත්‍රාගාර ඇල්බමය වන Dark & Wild නිකුත් කළ අතර එය දකුණු කොරියාවේ ජනප්‍රිය විය
එය තනි ගීත දෙකකින් සහය දැක්වීය
"Danger" සහ "War of Hormone"
ඔවුන් ඔවුන්ගේ පළමු ප්‍රසංග චාරිකාව ආරම්භ කරන ලදී, 2014 BTS Live Trilogy Episode II
The Red Bullet, එය ඔක්තෝබර් සිට දෙසැම්බර් දක්වා පැවතුනි
සංගීත කණ්ඩායම ඔවුන්ගේ පළමු ජපන් චිත්‍රාගාර ඇල්බමය වන Wake Up 2014 දෙසැම්බර් මාසයේදී එළිදක්වන ලදී
එය ඔරිකන්  ඇල්බම ප්‍රස්ථාරයේ තුන්වන ස්ථානයට පත් විය
ඇල්බමයට සහය දැක්වීම සඳහා, බීටීඑස් (BTS) ඔවුන්ගේ 1 වන ජපන් සංචාරය 2015 Wake Up
Open Your Eyes 2015 පෙබරවාරි මාසයේදී පැවැත්වීය
මේම සංචාරය රටවල් 13 ක නගර 18 කදී නරඹන්නන් 80,000 ක් ඔවුන් විසින් ආකර්ෂණය කර ගත්හ
ඉදිරි ගමන හා සාර්ථකත්වය 

බීටීඑස් (BTS) 2015 දී නිකුත් කරන ලද The Most Beautiful Moment in Life, Part 1 කොටසෙහි හිප් හොප් හැර වෙනත් සංගීත ශෛලීන් අත්හදා බැලීම් කළේය
බීටීඑස් (BTS) හට තාරුණ්‍යයේ සුන්දරත්වය සහ කනස්සල්ල ප්‍රකාශ කිරීමට අවශ්‍ය වූ අතර "යෞවනය" රූපක වශයෙන් "ජීවිතයේ සුන්දරම මොහොත" ලෙස නිර්වචනය කිරීමට ලිහිල් ලෙස අර්ථ දැක්වීය
මෙම ඇල්බමය තාරුණ්‍යයේ අරගල සඳහා කැප වූ ඇල්බමකි
මෙම ඇල්බමයේ ප්‍රධාන ගීතය වන "I Need U" BTS දකුණු කොරියාවේ ප්‍රථම බොහෝ සාර්ථක වූණේ ය
මෙම ඇල්බමයේ දෙවන ප්‍රධාන ගීතය "Dope Billboard's World Digital Songs Chart හි තුන්වන ස්ථානයට පත් වූ අතර YouTube හි මිලියන 100 කට අධික නැරඹුම් ලැබූ ඔවුන්ගේ පළමු සංගීත වීඩියෝව බවට පත් විය
ඔවුන්ගේ සිව්වන ජපන් ගීතය වන "For You", ඔවුන්ගේ ජපන් මංගල දර්ශනයේ පළමු සංවත්සරය සැමරීම සඳහා ජූනි 17 වන දින නිකුත් කරන ලද අතර Oricon හි දෛනික ප්‍රස්ථාරයේ ප්‍රථම ස්ථානයට පත් විය
The Most Beautiful Moment in Life
Young Forever 2016 මැයි මාසයේදී නිකුත් කරන ලදී
එයට නව කේවල තුනක් ඇතුළත් විය
"Epilogue
Young Forever", "Fire", සහ "Save Me"
මෙම ඇල්බමය අඛණ්ඩව සති දෙකක් දකුණු කොරියාවේ Gaon සතිපතා ප්‍රස්ථාරයේ ඉහළින්ම සිටි අතර US Billboard 200 හි 107 වන ස්ථානයට පත් විය
Young Forever 2016 Melon Music Awards හි වසරේ ඇල්බමය කොරියානු සම්මානය දිනා ගත්තේය
බීටීඑස් (BTS) ඔවුන්ගේ ආසියා සංචාරය 2016 BTS LIVE "The Most Beautiful Moment in Life On Stage
Epilogue" මැයි සිට අගෝස්තු දක්වා ආරම්භ කරන ලදී
2016 සැප්තැම්බර් මාසයේදී, බීටීඑස් (BTS) විසින් ඔවුන්ගේ දෙවන ජපන් චිත්‍රාගාර ඇල්බමය Youth නිකුත් කරන ලදී
එහි ප්‍රධාන ගීතය වන "Blood Sweat & Tears" දකුණු කොරියාවේ සංගීත ප්‍රස්ථාරය "all-kill" ලබා ගත් අතර සතිපතා Gaon Digital Chart හි අංක එක බවට පත් විය